
CPI pa e periodo Juni 2023 – Juni 2024 
Den ultimo aña, 55.4% di productonan den e canasta di consumo a conoce 
un aumento di prijs 


Recientemente, CBS a pu- 
blica informacion di Indice 
di Prijs di Consumo, CPI, 
pa e periodo di juni 2023 – 
juni 2024. Den esaki a desta- 
ca e dato cu den ultimo aña, 
mas cu mita di productonan 
den canasta di consumo nan 
prijs a aumenta. 


Indice di Prijs di Consumo 
Den e ultimo diesdos (12) 
luna, e CPI a aumenta cu 2.4%, 
unda shete (7) di e diesdos (12) 
sectornan a registra aumento di 
prijs. E aumentonan cu tabatin 
e mayor efecto riba e CPI a 
wordo registra pa e sectornan 
di “Comunicacion” (20.4%), 
“Vivienda” (2.8%), “Cum- 
inda y bebida no-alcoholico” 
(2.6%), “Restaurant y hotel” 
(6.1%) y “Restante bienes y 
servicio” (2.2%) causando un 
efecto di respectivamente, 1.52, 
0.71, 0.30, 0.29 y 0.26 ppt. E 
aumentonan den e restante sec- 
tornan a contribui cu un efecto 
di 0.24 ppt riba e CPI di Juni 
2023 - Juni 2024. 


E aumentonan aki a wordo 
contraresta parcialmente door 
di principalmente un caida den 
e indice di e sector di “Trans- 
porte” (-4.9%), cu a contribui 
cu un efecto di -0.70 ppt. E 
caidanan den e sectornan res- 
tante a contribui hunto cu un 
efecto di -0.25 ppt riba e CPI 


di Juni 2023 - Juni 2024. 


E aumento den e sector di 
“Comunicacion” a wordo 
causa principalmente door di 
un aumento di 21.1% den e 
categoria “Servicio di telefon y 
fax”, causando un efecto di 1.50 
ppt. E aumento den e sector 
di “Vivienda” a wordo causa 
principalmente door di un au- 
mento di 11.6% den e categoria 
“Mantencion y reparacion di 
vivienda”, causando un efecto 
di 0.61 ppt. E aumento den e 
sector di “Cuminda y bebida 
no-alcoholico” a wordo causa 
principalmente door di un au- 
mento den e categoria “Cum- 
inda” (2.3%), causando un 
efecto di 0.24 ppt. E aumento 
den e sector di “Restaurant y 
hotel” a wordo causa principal- 
mente door di un aumento den 
e categoria “Cuminda pafo di 
cas” (4.5%), causando un efecto 
di 0.22 ppt. E aumento den e 
sector di “Restante bienes y 


servicio” a wordo causa door 
di principalmente aumentonan 
den e categorianan “Otro ar- 
ticulonan personal” (15.0%) 
y “Cuido personal” (2.4%), 
causando un efecto di respec- 
tivamente 0.15 y 0.10. E caida 
den e sector di “Transporte” a 
wordo causa principalmente 
door di un caida di 15.3% den 
e categoria “Compra di vehi- 
culo”, causando un efecto di 
-0.80 ppt. 


Canasta di consumo 
Den e ultimo aña cu a pasa 
55.4% di productonan den e 
canasta di consumo di e CPI 
a conoce un aumento di prijs 
causando un efecto di 4.46 ppt, 
mientras cu 37.5% ta mustra 
un caida di prijs, cu a contri- 
bui cu un efecto di -2.08 ppt 
y pa e restante 7.1% no tabatin 
cambio den prijs. 


E indice di “Bienes” (0.2%) 
a registra aumento, causando 


un efecto di 0.10 ppt, mientras 
cu e indice di “Servicionan” a 
registra un aumento di 5.6% y 
a causa un efecto di 2.28 ppt. 


Bestaansminimum 
Den e ultimo diesdos (12) lu- 
nanan e bestaansminimum pa 
un hogar consistiendo di dos 
(2) adulto y dos (2) mucha 
(edad 0-15 aña) a registra un 
aumento di Afl. 137, di Afl. 
5,336 na Juni 2023 pa Afl. 5,473 
na Juni 2024. E aumento aki 
a wordo causa principalmente 
door di aumentonan den e sec- 
tornan di “Cuminda y bebida 
noalcoholico” (Afl. 58) y “Vivi- 
enda” (Afl. 44). 


Cambio di prijs di petroleo, 
utilidad, gasolin y diesel 
E prijs promedio pa bari di 
petroleo a conoce un aumento 
di US$ 9.77 (13.9%) di US$ 
70.12 na Juni 2023 pa US$ 
79.89 na Juni 2024. E indice 
di Energia a subi cu 0.3% den 
e ultimo aña y a causa un efec- 
to di 0.05 ppt. E indicenan di 
“Gasolin” (0.7%) y “Diesel” 
(4.1%) a registra aumento, 
causando un efecto di respec- 
tivamente 0.03 y 0.01 ppt riba 
e CPI. E indicenan di “Elec- 
tricidad” y “Awa” no a registra 
cambio. 


E restante 404 bienes y servicio 
hunto, a conoce un aumento di 
2.8% y tabatin hunto un efecto 
di 2.33 ppt. 


Cambio di prijs di Cuminda 
y servicio di catering 
Den e ultimo diesdos (12) lu- 
nanan e indice di “Cuminda & 
servicio di catering” a subi cu 
3.2%. E indice di “Cuminda 
na cas” a conoce un aumento 
di 2.6%, unda nuebe (9) di 
e diesun (11) indicenan di e 
gruponan di “Cuminda na cas” 
a subi durante e periodo aki. 
E indice di “Sucu, jam y otro 
tipo di cos dushi” a conoce un 
aumento di 9.2%, e aumento 
mas grandi entre e gruponan 
di “Cuminda na cas”. Ademas 
otro aumentonan significante a 
wordo registra den e indicen- 
an di “Bebida no-alcoholico” 
(4.7%), “Restante productonan 
pa alimentacion” (3.6%), “Le- 
chi, keshi y webo” (3.6%) y 
“Fruta” (3.0%). E caida mas 
grandi durante e periodo aki 
a wordo registra den e indice di 
“Pisca y otro cuminda di lama” 
(-3.7%). E indice di “Cuminda 
pafo di cas” a registra un au- 
mento di 4.5% den e ultimo 
diesdos (12) lunanan. 

Gobierno di Aruba lo cuminsa paga indexering na 
empleadonan publico e luna aki 


Manera anuncia mediante 
un conferencia di prensa 
entre Gobierno di Aruba y 
7 sindicato na luna di april 
ultimo, despues cu a ne- 
gocia e pago di indexering 
den dos parti, e luna aki 
empleadonan publico lo 
ricibi e prome parti di in- 
dexering cu ta representa 
6% di e compensacion, di 
11.7% total. 


Ayera atardi, Gobierno di 
Aruba a informa cu despues 
cu 
Presupuesto 
Comple- 
mentario a keda aproba den 
Parlamento, awor nan tin e 
mandato pa cumpli cu e pag- 
onan di indexering pa em- 
pleadonan publico. 


Na april di e aña aki, Gobi- 
erno y sindicatonan SADA, 
Simar, SPA, Seppa, FTA, 
Simba, y TOPA a yega na 
un acuerdo pa indexering di 
sueldo di empleadonan pu- 
blico y ‘gelijkgestelden’ cu 
for di 2019 tabata pendiente. 
Nan a splica cu a basa esaki 
den e cifranan di inflacion di 
e periodo di 2018 te cu aña 
2023. E cifra di inflacion ta 
basa den un promedio anual 
indice di indice prijs di con- 
sumo di e periodo aki, cu ta- 
bata di 16.8%. 


Durante añanan, inflacion a 
hunga un papel importante 
den e poder di compra di tur 
ciudadano, y aunke Aruba a 
conoce un inflacion mas abao 
cu resto di mundo y region, 
e tabatin su efecto. Por nota 
si cu e inflacion ta bahando 
cada aña, y pa otro aña e lo 


ta bao di 2%. No por kita si, 
cu si tuma tur e añanan an- 
terior den consideracion, e 
efecto negativo riba e poder 
di compra di cada ciudadano 
ta grandi. Segun gobierno 
a indica, pa por fortifica e 
forsa di compra, gobierno a 
presenta e nota di cambio na 
Parlamento. 


E cifra cu a logra acorda en- 
tre Gobierno y sindicatonan 
pa pago di indexering ta di 
11.7% di e perdida di forsa 
di compra den salarionan 
di empleadonan publico pa 
periodo di 2018 te cu 2023 e 
cual ta bay pag’e di e siguiente 
manera: 
1) Entrante 1 di Juli 2024 
ta aumenta salario di em- 
pleadonan publico y gelijk- 
gestelden cu 6%. 
2) Entrante 1 di Januari 2025 
ta aumenta salario di em- 
pleadonan publico y gelijk- 
gestelden cu 5.7%. 
3) E primanan lo keda na 6,387 
florin anualmente. 


Esaki ta un lucha cu sindi- 
catonan ta bin hibando for 
di varios aña. Na januari di 
e aña aki, mediante un con- 
ferencia di prensa, vocero di 
e sindicatonan Edward Mad- 
uro di SADA a señala cu na 
2019 sindicatonan a cuminsa 
negociacionnan cu Gobierno 
di Aruba riba indexering riba 
aña 2018; esaki ta den cuadro 
di cumplimento di Bilateraal 
Akkoord Indexeringsoverleg 
cu a firma na 2014. 


“Lamentablemente nos tin cu 
bisa cu na 2019 nos no a logra 


finalisa e discusionnan rond 
di e tema aki, mirando cu 
varios reunion a tuma luga, 
e tempo ey. Fin di october 
2019 nos a haya un propuesta 
di parti di gobierno pa locual 
sindicatonan y miembronan a 
rechasa esaki rotundamente, 
ya cu esaki tabata un falta di 
respet den nos concepto e 
tempo ey. Lamentablemente 
ora cu 2020 a habri, pandemia 
a dal y esaki a pone cu tur e 
discusionnan a bay on hold,” 
Maduro a sigura. 


E tempo ey, nan a enfatisa 
cu nan ta traha conforme 
uitvoering bilateraal akkord 
di 2014, na unda gobierno y 
sindicato a firma un acuerdo 
unda lo mester a cuminsa 
cu e topico di indexering 1 


di januari 2019. Gobierno e 
tempo ey mester a zorg pa un 
comision traha riba un index- 
eringmechanisme unda cu lo 
a bay evita tur discusion of 
problema en cuanto e topico 
di indexering pa futuro. “Cu 
lo mester bin na un manera 
automatico cu si acaso tin in- 
flacion den añanan anterior, 
esaki lo ser compensa pa e 
perdida di forsa di compra. 
Pero gobiernonan tabata ‘de- 
jado’ y esaki no a tuma luga. 
Pa e motibo ey nos a informa 
gobierno na 2019 cu tanten 
cu nos no logra yega na un 
acuerdo pa locual ta trata in- 
flacion cu tabatin na 2018, 
nos no ta bay forma parti di 
niun comision, pasobra gobi- 
erno a faya e funcionarionan 
publico,” Maduro a bisa e 


tempo ey. 


Ademas, el a splica cu e topi- 
co aki tabata involucra cifran- 
an basta halto, cu tabata sur- 
pasa 10% di inflacion di tur e 
añanan den total. Nan tabata 
spera pa e cifranan di 2023 
yega na 15% di inflacion to- 
tal, y na final a acorda 11.7%. 


Finalmente, no ta un secreto 
cu costo di bida ta birando 
mas caro unda inflacion ta 
afecta tur trahado, incluy- 
endo esnan den aparato pu- 
blico, loke ta pone cu ta nec- 
esario ahusta salario pa asina 
nan por sigui contribui na 
economia di pais Aruba. “E 
mesun ahuste aki ta bay di un 
of otro manera den nos eco- 
nomia y mi ta kere cu ora nos 
a plantia esaki na gobierno, 
despues di reunionnan hopi 
profesional cu nivel di respet 
pa otro, a compronde e dolor 
cu empleado publico tabata 
pasa aden. Anos ta wak tur 
dia cerca nos miembronan y 
mi ta kere esey ta hopi impor- 
tante pa tene cuenta cune, pa- 
sobra nos ta e horea y e bos di 
empleado publico. A pesar cu 
gobierno tin e rol di maneha 
e pais, pero tambe tin e rol di 
ta dunado di trabao y mester 
duna un bon ehemplo pa e 
otronan tambe pa por wak 
den ki direccion con nan ta 
trata cu empleado publico,” 
Maduro a bisa. 


Pa nan como sindicato esaki 
tabata un “acuerdo historico” 
unda empleadonan publico 
por confia den nan directiva- 
nan cu ta haciendo un trabou 
profesional na mesa sin cu 
mester a yega na e recurso 
mas drastico. 

Segun minister di Finanzas, 
Presupuesto 2024 ta e prome presupuesto midi cu e normanan 
nobo hancra den LAft 


Na december 2023, Parla- 
mento di Aruba unanima- 
mente a hancra e norman- 
an presupuestario nobo pa 
Aruba den e ley di super- 
vicion financiero LAft. Ta 
trata di tres norma cu ta 
codifica den artikel 14 di 
e Ley di LAft. Presupuesto 
2024 ta bira e prome pre- 
supuesto cu lo wordo midi 
cu e normanan nobo aki 
pa Colegio di Supervision 
Financiero, CAft. 


Tres norma 
Den un comunicado di pren- 
sa, minister di Finanzas a in- 


forma cu e prome norma ta 
rekeri pa Aruba tin un sur- 
plus di por lo menos 1% di 
GDP tur aña. E di dos norma 
ta stipula cu e gastonan di 
personal no por sobrepasa e 
10% di GDP anual, cual ta 
un meta cu mester keda logra 
pa aña 2027. E di tres norma 
ta encera cu e porcentahe di 
debe di Pais Aruba relaciona 
na nos GDP, e quota di debe, 
mester yega na 50% na aña 
2040. 


Presupuesto 2024 
E tres norma nobo lo ser usa 
pa CAft pa prome bes pa haya 


supervisa e ehecucion di Pre- 
supuesto 2024. Por mencio- 
na cu e Presupuesto di Pais 
Aruba pa aña 2024 ta conta cu 
un surplus di 2,2% conforme 
e ultimo Cambio di Presu- 
puesto 2024, segun e comu- 
nicado. E gastonan di person- 
al ta na 484 miyon florin cual 
ta 8% di nos GDP. Pa locual 
ta trata e debe di Aruba, esaki 
ta bahando rapidamente y ta 
na 73% di nos GDP den aña 
2024, y esaki ta conforme e 
caminda cu mester cana pa 
yega na 50% di nos GDP na 
aña 2040. 


Simon Waslander: 
Movementonan Positivo di Gobierno 


Na momento cosnan posi- 
tivo tuma lugar den gober- 
nacion y politica, esaki 
tambe mester wordo nota. 
P’esey nos kier a dedica 
un columna pa pone den 
spotlight loke mi persona 
ta wak como desaroyonan 
bastante positivo. Ta spera 
cu esaki lo sigui y cu fru- 
tanan cu lo por sali crea 
mas momentum ainda. 


Inteligencia Artificial 
E ta sin duda pa mi persona 
cu Inteligencia Artificial por 
tin un impacto positivo ma- 
sivo pa full Aruba, p’esey mi 
ta sumamente contento cu 
ambos parlamentarionan y 
Prome Minister mes a tuma 
nota di esaki. Riba medionan 
local, a sali un articulo largo 
con AI lo por yuda den varios 
areanan economico. Jam- 


mer genoeg esaki parce no a 
haya hopi feedback positivo 
di hende. Pero si en berdad 
por usa AI pa na prome luga 
spaar y crea eficiencianan mas 
halto y despues te hasta pila- 
rnan economico nobo cu lo 
crea mas entrada pa nos pais y 


sector priva. Esaki por ta algo 
hopi positivo mes. 


Verf Anti-Solar riba edifi- 
cio di Gobierno 
Mi ta contento pa wak cu 
varios edificio cu ta cay bou 
Gobierno a cuminsa verf 


nan dak blanco, esaki ta e 
caso cu por ehempel edifi- 
cio deportivo Betico Croes 
na Santa Cruz. Si en berdad 
nos por spaar electricidad na 
nivel nacional, e spill-overs 
lo por ta hopi grandi. E spill- 
overs positivo di baha prijs 
di coriente lo wordo elabora 
den detaya dor di mi persona 
den e columna di inovation e 
siman aki. 


Agricultura avansa na ca- 
minda 
Mi a enfoca varios bes riba 
e tema di agricultura avansa 
local, pa asina baha prijs di 
comestibelnan, pa reduci de- 
pendencianan externo y pa 
baha nos deficit den cuenta 
coriente. Por nota den e peti- 
cionnan publico di subsidio 
di Union Europeo cu tin un 
peticion pa traha un verti- 
cal farm hopi avansa. Esaki 
en berdad por ta algo suma- 
mente bunita. 


Usa e Entrada & Bespar- 
ing pa sigui inverti 
Awo cu ta parce cu tin move- 
mentonan den direccion pos- 


itivo, lo ta hopi importante 
pa nos inverti e frutanan cu 
esaki lo trece den inversion- 
nan follow-up cu return-on- 
investment halto y pa sigura 
nos sistemanan social. 


Si gobierno lo por bin cu 
renteloze leningen pa pueblo 
spaar riba suma mensual di 
coriente lo ta un follow-up 
importante. Na di dos lugar 
crea 
pilarnan 
economico 
nobo basa riba e tecnologia- 
nan menciona manrae AI y 
agricultura avansa, manera 
ta pasando awo. Por pensa di 
trek aan companianan Mic- 
roSaaS international of di un 
facilidad di Super Comput- 
ing. Esakinan tur ta inversi- 
onnan cu RoI hopi halto. 


Na final tur esaki mester ben- 
eficia pueblo, den contexto 
aki un parti di e entradanan & 
besparingen lo mester bay di- 
rectamente den nos vangnet 
sociaal di SVB, AZV y mi ta 
spera den futuro un “Univer- 
sal Basic Income” (chikito na 
cuminsamento). 


Mi ta sumamente contento 
si pa nota cu mi esfuerso di 
skirbi publicamente a haya 
acogida na nos clase politico 
di mas halto. Semper tabata 
mi speransa pa mi publica- 
cionnan yuda crea un Aruba 
miho pa full nos pueblo. Tur 
esaki ta sigui duna mi e moti- 
vacion pa sirbi pueblo cu mi 
columnanan den un manera 
neutral di politica, pa asina 
nos crea un Aruba unda nos 
tur lo kier biba dje. 

Ken a inventa… 
Negoshi cu tereno…? 


Nos por a mira un critica fuerte den nos edi- 
cion di ayera, skirbi pa un parlamentario in- 
dependiente unda el a trece dilanti e tema di 
negoshi cu tereno, propiedad di Pais Aruba. E 
articulo basicamente ta critica e ainda existente 
posibilidad den e ley cu ta goberna emision di 
tereno propiedad di Pais Aruba (Landsverorden- 
ing Uitgifte Eigendommen), pa un mandatario 
emiti tereno bao di condicion specifico cu e mes 
ta defini. Nos no ta sigur si esey tabata e proposi- 
to, pero e critica tabata zona manera un intento 
di ‘suaviza’ e picanan di e ex-ministro encarga cu 
Infrastructura y Planificacion, cu a caba di tende 
un exigencia repiti di cuatro aña di prison. 


A tira e culpa riba e lider di partido Mas, ex-min- 
istro encarga cu e mesun cartera ey, insistiendo 
cu ta e ultimo aki, durante su maneho promer 
cu 2009, lo a inventa e triki aki, esta pa usa e po- 
sibilidad den e ley menciona. 
Nos no sa cu ta pasobra nos experiencia ta bay 
hopi mas leu back den tempo cu e actuacion di 
e parlamentario aki riba escenario politico local, 
pero nos mester coregi su tesis cu ta su colega 
parlamentario pa partido MAS a ‘inventa’ esaki. 
Practicamente e corupcion di pasa tereno pa 
‘amigo’ y pa cualkier otro cu kier y por paga ta, 
cuminza anterior na logra status aparte di Aruba. 
En todo caso, despues cu Aruba a logra haya 
su propio gobierno, e plaga di duna tereno na 
esun cu por beneficia e mandatario na timon, e 
plaga di haci negoshi cu tereno a tuma un vuelo 
grandi. No ta pornada dado momento a bin e 
investigacion Hulandes conoci como WODC, 
cu a aparenta descubri e practicanan corupto cu 
tabata tuma lugar. Sin embargo, esnan cu di ber- 
dad ta na altura di con e corupcion tabata, y po- 
siblemente te ainda ta organiza, sa cu e rapport 
menciona apenas a rasca superficie di e asunto. 


Un di e mecanismonan di corupcion cu WODC 
no a revela tabata e practica di duna persona cer- 
ca di un ministro, cu ta actua como intermedi- 
ario, un tereno, di valor comercial atractivo sea 
pa su tamaño o pa su ubicacion, cu despues e 
ta bende cu un cumprador interesa, cu ta paga 
un suma considerable pa e tereno, y despues ta 
haya e tereno pasa oficialmente na notario, se- 
gun ley. Segun varios conocedor di e materia cu 
nos a consulta den transcurso di hopi aña, tabata 
hasta existi e practica di bolbe haci peticion pa 
un tereno, y pa cual e persona, bon ‘conecta’ ta- 
bata cualifica, pasobra manera ley ta exigi, e no 
tin un tereno erfpacht riba su nomber y por lo 
tanto ta bin na remarca pa haya un, atrobe... E 
por a bolbe haya un tereno, y e mecanismo di 
corupcion ta repiti. Unda e ganashi tabata bay...? 


Nos por comprende cu e investigacion Hulan- 
des no a descubri e mecanismo aki, pasobra ora 
bo tira un vista superficial den e archivo, bo no 
ta topa persona cu mas cu un tereno, tur cos ta 
‘nice and dandy’. Un investigacion historico 
profundo so por trece e detayenan aki dilanti, y 
francamente nos no ta mira ningun politico in- 
teresa pa bay asina leu pasobra esey lo trece hopi 
enemistad bao di e respetable coleganan politico. 
En todo caso, e tipo di practica coruptivo ta un 
claro indicacion di crimen organiza, cu ningun 
gobierno cu ta tuma nan mes na serio, por laga 
manera e ta. Ta pesey tambe cu na mas cu un 
ocasion, tratando e tipo di tema aki, nos ta keda 
insisti den mehoracion di e procesonan admin- 
istrativo, pa evita e tipo di crimen repititivo 
aki, mas tanto posible, pasobra lo caracteristico 
di criminalidad ta cu semper ta busca caminda 
nobo pa yega na e obhetivo desea. Esey ta haci cu 
control y investigacion ta un tarea permanente, 
sin tregua. Honestamente, nos no ta mira señal 
ainda cu gobierno ta trahando riba esey, loke ta 
haci cu e practicanan aki ainda por sucede. Pre- 
sion lo subi riba e aparato administrativo cu 
mester maneha e proceso, pasobra por anticipa 
cu e creciente escasez di tereno lo causa cu prijs 
pa tereno via corupcion tambe ta bay mas halto. 


Ademas ainda nos no a tende un solucion con- 
vincente pa e practica di e ‘maatschappelijke 
bijdrage’ cu un empresa o persona mester paga 
pa tereno comercial na un instancia social o di 
similar indole, unda e mandatario en cuestion ta 
indica ta pa ken e suma ta bay. 


E posibilidadnan di corupcion den e trayecto 
aki, cu segun nos opinion no tin un base legal 
, y hasta ta ‘borderline’ extorsion, te awe no a 
haya un investigacion di ‘follow the money’ pa 
averigua cu por tin caso di ‘kickback’ pa manda- 
tario. 


Bolbiendo na e caso di e ex-ministro, cu a scucha 
un exigencia di 4 aña den corte recientemente, 
un eventual referencia na caso anterior di mesun 
crimen no ta yuda. Ora bo core pasa den luz di 
trafico cora bo no por convence ningun agente 
policial aludiendo e hecho cu hende ta pasa den 
luz cora henter ora, “pakico net ami”...? Ta abo 
nan a haya awor y yam’e mala suerte o cualkier 
otro cos, e no ta cambia e hechonan riba mesa 
awor. Den e sentido aki e intervencion di e co- 
lega parlamentario tampoco ta yuda, y pa colmo 
e no ta basa riba hecho. Corupcion cu tereno 
publico lo caba dia no tin nada mas di parti, a 
menos cu bin cambio severo den maneho. Nos 
no ta mira esey ainda... 

A.T.A.: Mercado di Latino America a experiencia un aumento di 59% den 
e prome seis luna di 2024 


Durante e prome mitar di 
2024, A.T.A. a sigui pro- 
mociona e marca di Aruba 
na un nivel halto pa asina 
atrae e bishitante desea na 
nos isla. Tambe a inverti y 
sostene diferente accion 
pa guia e desaroyo di nos 
producto den e direccion 
desea. 


Mercado di NA y Canada 
Durante e prome seis luna 
di 2024, e mercado di Norte 
America a mira un aumento 
di 17.1% compara cu e prome 
seis luna di 2023. Mercado di 
Merca a crece 17.1% te cu 
juni 2024 compara cu e me- 
sun periodo den 2023. Pa 
mercado di Canada, a mira 
un aumento di 17.3% den e 


prome seis luna di 2024 com- 
para cu e prome seis luna di 
2023. 


Na februari 2024, e prome 
‘Earned Media’ y ‘Creator 
Workshop’ di 2024 a tuma 
lugar, caminda cu diferente 
socio local a asisti y colabora 
pa miho compronde y evalua 
resultadonan di ‘earned’ y 
‘creator’. 
Na mei 2024, varios socio 
local a ricibi grupo di prensa 
dedica na boda, kende a dis- 
fruta di experiencianan priva 
cu Aruba tin pa ofrece den e 
categoria menciona. 


Na juni 2024, a tuma lugar 
evento di Relaxathon cu a 
conta cu un total di shen par- 


ticipante cu a competi den e 
prome competencia di relaha 
den Caribe. A.T.A. a uni forsa 
cu e snowboarder profesion- 
al, skateboarder, y cinco bes 
ganador di Olimpiada, Shaun 
White, pa organisacion di 
e evento di Relaxathon. E 
evento a conta cu un alcance 
amplio, sigui pa un variedad 
di ‘earned tactics’. 


Na final, e esfuersonan aki 
a resulta den cobertura den 
media manera ‘People Maga- 
zine’, ‘NBC Sports’, ‘Bleach- 
er Report’, ‘Snowboarder’, y 
mas. 


Mercado di Europa 
Na januari 2024, Oficina di 
turismo di Europa a conta 
cu un logro prestigioso di e 
miho oficina di turismo du- 
rante di Vakantie Award 2024. 
Esaki ta bira e di tres biaha cu 


e oficina di turismo di Eu- 
ropa ta wordo reconoci. Riba 
e mesun anochi, colega Aali- 
yah Windster, Sales Executive 
di A.T.A. Europa ta wordo 
honra cu e Vakantie Award pa 
Talento di aña 2024. 


Encuanto operacion, ta di 
menciona cu KLM y opera- 
dornan di tour Europeo ta 
enfrentando desafionan op- 
erativo, resultando den un 
recuperacion mas gradual 
di loke a spera den mercado 
Europeo, cu un rendimento 
YTD di -7.6% compara cu 
2023. Falta di tecnico, tripu- 
lacion, y piloto, ta limita e 
capacidad pa Aruba y a re- 
sulta den anulacion di vue- 
lonan afectando e conexion 
via Amsterdam directamente, 
cual tambe ta conduci na 
vuelonan mas largo y meno- 
satractivo pa biahero. 


British 
Airways 
ta 
con- 
frontando dificultad. E de- 
manda halto di e mercado di 
Merca ta halto y ta conduci 
na aumento den tarifa di es- 
tadia cual ta impacta e benta 
via entre otro British Airways 
Holidays. E mercadonan di 
Italia, Suisa, y Belgica ta re- 
cuperando compara cu 2023 
y ta premira un bon rendi- 
mento pa augustus y septem- 
ber 2024. Mercado di Suisa y 
Belgica ta ser identifica como 
mercadonan 
chikito 
pero 
di balor halto. E hecho cu e 
cifranan di 2024 ta cerca di 
cifranan di 2023 ta indica cu 
por converti benta aunke cu 
tin desafionan cu capacidad 
di vuelo. A.T.A. Europa ta 
conscientemente inverti den 
e mercadonan aki como parti 
di strategia di High Value - 


Low Impact. 


Mercado Latino America 
E mercado di Latino America 
a experiencia un aumento di 
59% den e prome seis luna 
di 2024 compara cu e prome 
seis luna di 2023. Diferente 
mercado a logra mira un 
resultado 
positivo 
adicio- 
nal den e prome seis luna 
di 2024: Peru (265%), Chile 
(93%), Argentina (52%), Co- 
lombia (47%) y Brasil (33%). 
A.T.A. LATAM ta enfoca riba 
strategia di crece e mercado 
di ‘long haul’ pa aumenta e 
bishitante di calidad. E mer- 
cadonan aki ta Brazil, Chile, 
Peru y Argentina. Na januari 
2024, Latam Airlines a anun- 
cia di aumenta frecuencia di 
3 pa 4 semanal entrante juli 
2024. Un luna despues di a 
inicia vuelo den december 
2023. Na mes momento, a 
reporta un aumento di 4 pa 
5 frecuencia pa oktober di 
2024. Na juni, a anuncia vue- 
lo directo di GOL Airlines 
desde GRU-AUA cu lo inicia 
na december 18 2024. 


Banda di esaki, A.T.A. LA- 
TAM a celebra e lansamento 
di e documentario Blue Liz- 
ard Effect, e esencia di Aru- 
ba a traves di su hendenan, 
riba plataforma Max, Warner 
Channel, TNT, Discovery. E 
documentario a logra mas di 
144 miyon di impacto global- 
mente y a ser mira na 46 pais. 
Alabes, e mercado a imple- 
menta campañanan creativo 
manera pa Dia di Tata, un 
filter di ‘virtual reality’ y a 
continua cu strategia di train- 
ing y educacion di trade pa e 
destinacion. 

Hulanda: 
Adresando problema den famia ta mustra mas efectivo pa reduci 
obesidad infantil, segun estudio 


(NLTimes)—Un 
acerca- 
mento diferente riba obe- 
sidad infantil por salba 
municipionan, 
servicio- 
nan di salud y seguronan 
2,300 euro pa mucha den 
costonan anual di cuido 
medico, segun un estu- 
dio pa e VitaValley Foun- 
dation den nomber di 
JOGG, un organisacion 
social comprometi na cui- 
do hubenil. E “Children 
to a Healthy Weight Ap- 
proach” ta enfoca riba ad- 
resando problemanan den 
e bida di e mucha y famia 
en bes di solamente un 
dieta y ehercicio, manera 
De Telegraaf ta reporta. 


E metodo ta tuma un bista 
mas amplio riba e situacion 
di famia y ta provee asistencia 
unda mester. Esaki a ser desa- 


roya pa JOGG den colabora- 
cion cu e VU University Am- 
sterdam. Jutka Halberstadt, 
un profesor di universidad 
den obesidad infantil, tabata 
un di e lidernan. “Nos a mira 
cu muchanan obeso no tabata 
hayando e ayudo corecto,” el 
a conta e corant Hulandes. 


Muchanan sa haya ayudo 
traha den planificacion di 
cumindanan saludable y cre- 
acion di un rutina di eherci- 
cio, pero ayudantenan no ta 
adresa e problema financiero 
na cas, no ta provee asistencia 
cu tentamento of duna sosten 
pasobra nan mayornan ta bay 
divorcia—cual tur ta obstacu- 
lonan den un bida saludable. 
E Children to a Healthy 
Weight Approach ta mira tur 
e problemanan aki den famia 
y ta ofrece ayudo for di un 


netwerk completo di prov- 
eedornan di cuido. 


E estudio di VitaValley Foun- 
dation ta mustra cu e metodo 
aki ta mas efectivo pa yuda 
muchanan logra un peso sa- 
ludable. Esaki ta nifica cu e 
ora nan lo mester menos cui- 
do hubenil of menos tempo 


den hospital, por ehempel. 
Como resultado, municipi- 
onan, servicionan di salud 
GGD y seguronan di salud 
por spaar aproximadamente 
2,300 euro den costo di cui- 
do pa cada mucha cada aña. 
Actualmente, un den ocho 
mucha bao di edad di 15 ta 
sobrepeso. 


A pesar di e mustra exito- 
so, solamente 70 di mas cu 
340 municipio Hulandes ta 
usando e metodo aki. Segun 
JOGG, cual ta yuda municip- 
ionan implementa e metodo 
y set up e netwerk rekeri di 
proveedornan di cuido, esaki 
ta parcialmente debi na un 
falta di fondo for di gobierno 
nacional. 


E acercamento aki ta spaar 
placa un bes cu e ser imple- 
menta, pero e implementa- 
cion mes tambe ta costa placa. 
por ehempel, e municipio 
mester set up un netwerk di 
proveedornan di cuido. “Nan 
ta paga parcialmente e cos- 
tonan nan mes,” segun direc- 
tor di JOGG Marjon Bachra 
a conta e corant. 


DVG ta registrando aumento den casonan di COVID 


A pesar cu e virus di COV- 
ID ta ser categorisa como 
un virus mas riba e lista 
largo di malesanan res- 
piratorio infeccioso. Na 
momento cu tin aumento 
den caso den nos comuni- 
dad, instancianan manera 
dokternan di cas, SVB, 
hospital y demas instan- 
cianan di cuido ta sinti su 
efecto mesora bou di nos 
comunidad y pa medio di 
‘opnames’ . 


Den e ultimo 5 siman cu a 
pasa, DVG a bin ta tuma nota 
cu tin aumento den casonan 
confirma di COVID pa me- 
dio di nos sistema di vigilan- 
cia. Un di cada tres persona 
cu test ta sali positivo pa CO- 
VID. For di luna di mei te cu 
juli 2024 hospital a registra 
un total di 27 persona cu a 
ser interna debi na e virus di 
COVID, di cual 3 ta perso- 
nanan riba 75 aña cu a keda 
interna den ICU. 


COVID ta keda un virus di 
preocupacion pa e grupo di 


personanan mas vulnerable 
den nos comunidad cu ta: 
•	 
Ciudadano	 riba	 60	 


aña 
•	 
Mucha	bou	2	aña 
•	 
Hende	 muhe	 na	 es- 
tado 
•	 
Ciudadano	cu	ta	su- 
fri di malesanan cronico of cu 
tin un sistema inmunologico 
debil. 


Na e grupo di personanan aki 
DVG ta conseha pa nan evita 
contacto cu personanan malo 
y evita espacionan unda tin 


hopi persona. Laba man fre- 
cuentemente, evita mishi cu 
wowo, boca y nanishi cu bo 
man no laba y semper laba 
man prome cu come. 
Sintomanan di COVID ta 
parecido na demas virusnan 
respiratorio cu ta encera: 
•	 
Dolor	di	garganta 
•	 
Keintura 
•	 
Verkoud	of	nanishi	ta	 


core 
•	 
Tos 
•	 
Curpa	kibra	of	cansa 


Esun cu tin sintoma di CO- 


VID ta ser suplica pa tuma 
contacto cu nan dokter di cas 
trempan pa esaki por monitor 
y guia bo den e proceso di re- 
cuperacion. Preferiblemente 
keda paden y evita contacto 
cu demas persona. No warda 
te ora cu bo ta sinti hopi malo 
pa bay pidi asistencia medico 
na EHBO. Cu asistencia di 
dokter di cas trempan por 


evita cu mester ser interna 
den hospital. 


Pa mas informacion like e 
Facebook page di Directie 
Volksgezondheid DVG Aru- 
ba, Follow riba Instagram di- 
rectie_volksgezondheid_aru- 
ba, subi nan website www. 
dvg.aw, yama na 5224200 of 
mail na servicio@dvg.aw. 

Minister di Husticia lo atende reunion na Budapest contra deseo di 
mayoria den parlamento 


(NLTimes) – Minister Da- 
vid van Weel (Husticia y 
Seguridad) a yega Buda- 
pest pa un reunion infor- 
mal cu su coleganan den 
Union 
Europeo 
contra 
deseo di un mayoria den 
Tweede Kamer, parti di e 
parlamento Hulandes, in- 
cluyendo su propio par- 
tido, VVD. 


El a conta ANP cu e no tin 
plan di bolbe Hulanda ainda, 
“mi ta aki den e miho interes 
di Hulanda.” 


E agenda pa e reunion infor- 
mal ta contene varios topico 
cu ta importante pa Hulanda, 
Van Weel a declara for di Bu- 


dapest. Esaki ta consisti di 
topiconan manera migracion, 
crimen subversivo y fortal- 
ece resiliencia. “Esakinan ta 
topiconan cu ta crusa fron- 
tera. Hulanda tin mester di 
e paisnan den su alrededor 
pa esaki. Di parti di Hulanda, 
mi lo provee direccion na un 
dialogo strategico cu lo tin to- 
cante esaki mañan.” 


E Comision Europeo a anun- 
cia un boycott siman pasa 
contra reunionnan minis- 
terial informal organisa pa 
Hungria como e president 
di Union Europeo na turno. 
Pa awo, solamente ambten- 
aarnan y ningun Comisario 
Europeo lo atende e reunion- 
nan aki. E motibo pa e paso 
inusual aki ta e ‘mision di pas’ 
pa Ucrania cu Prome Minis- 
ter di Hungria Viktor Orban 
recientemente a cuminsa bao 
su propio iniciativa. 


E mision aki a hiba Orban 
Moscu, unda el a reuni cu 
e president Vladimir Putin. 
Tambe el a papia cu Donald 
Trump, e candidato presiden- 


cial Republicano, pero no cu 
e president actual Joe Biden. 


Varios lider di Union Eu- 
ropeo a sinti e necesidad di 
enfatisa cu Orban no tabata 
papiando pa e Union Eu- 
ropeo durante e reunionnan 
aki. Prome Minister Dick 
Schoolf y Minister Casper 
Veldkamp di Exterior tabata 
entre e politiconan cu a in- 
forma esaki. Sinembargo ora 
cu e Comision Europeo a di- 
cidi di ignora e reunionnan 
na Hungria, Hulanda no a 
participa den esaki. 


Esaki a resulta cu e gabinete 
a haya critica di e partidonan 
den coalicion VVD y NSC. 


Nan ta pensa cu Hulanda 
mester sigui e accionnan di e 
Comision Europep. Groen- 
Links-PvdA, D66, CDA, Par- 
tij voor de Dieren y Volt awo 
a uni VVD y NSC den e posi- 
cion aki. Esaki ta nifica cu un 
mayoria den Tweede Kamer 
ta sinti cu Van Weel mester a 
keda cas. 


Van Weel lo ripiti e critica 
Hulandes di Orban su ac- 
cionnan. E no tin ningun 
mandato di e Union Eu- 
ropeo pa e ‘mision di pas’ cu 
e Prome Minister a cuminsa 
segun Van Weel. “Mi lo trece 
e mensahe critico aki atrobe 
na Budapest.” 


Muchanan indocumenta exclui for di Amsterdam su transport publico gratis 


(NLTimes) – Muchanan 
na Amsterdan un biaha 
mas por haci uso di trans- 
port 
publico 
gratuita- 
mente. Sinembargo, e me- 
dida aki no lo aplica na tur 
mucha. 


Muchanan indocumenta no 
por registra pa esaki, Gianni 
da Costa, ken ta yuda person- 
anan indocumenta den e ciu- 
dad a conta NH Nieuws. 


Muchanan na Amsterdam 
por usa transport publico for 
di entre 9or di mainta te cu 
9or di anochi pa e resto di e 
aña aki. Registracion a habri e 
fin di siman cu a pasa y ta ser 
haci via e ciudad su website. 
Sinembargo bo tin mester 
di un BSN, cual ta algo cu e 
muchanan indocumenta no 


tin. 
Muchanan na Hulanda sem- 
per tabatin e derecho di edu- 
cacion y cuido di salud sea cu 
nan ta documenta of no. Da 
Costa ta purbando di con- 
vence e municipalidad cu 
e muchanan indocumenta 
tambe mester tin e acceso na 
transport publico di mesun 
manera cu e resto di muchan- 
an den e ciudad. En general, 
esaki ta aumenta e acceso na 
educacion y cuido. 


Da Costa a ricibi preguntan- 
an for di decenas di mayor- 
nan desde cu e aplicacionnan 
a habri. “Nos sa cue famian- 
an aki hopi biaha ta biba bao e 
linea di pobresa. Esaki awo ta 
temporada di vakantie, cual ta 
nifica cu ta extra importante 
pa e muchanan aki tambe por 


Sali. Di otro manera, nan no 
lo tin nada di conta tocante 
zomer.” 
Leidy Concalves a biba in- 
documenta na Hulanda pa 
20 aña y tin 3 yiu entre 9 pa 
11 aña. “Yuri, Yara y Many a 
biba aki henter nan bida. Nan 
a nace aki y nan no por yuda 
cu nan no ta documenta.” 


E ta preocupa cu su yiunan lo 
ta pega na cas henter zomer. 
“Mi yiunan kier bay parke 
cu nan amigonan, nos tabata 
kier bay campa na Amster- 
dam Noord, esaki awo no ta 
posibel mas,” Leidy a conta 
e corant. Adultonan ainda 
mester paga pa e transport, 
sinembargo un ticket ta hopi 
mas accesibel y pagabel cu 4. 


“Mi ta compronde cu mes- 


ter pone e linea un caminda, 
sinembargo esaki ta trata di 
muchanan,” Da Costa a conta 
NH Nieuws. “Si algo aplica 
na tur mucha, e mester real- 
mente aplica na tur mucha.” 


E municipalidad di Amster- 
dam a conta AT5 cu e lo in- 
vestiga si e por amplia e uso 


gratis aki pa inclui muchanan 
indocumenta tambe. 
Aña pasa, Amsterdam a per- 
miti uso gratis pa muchan- 
an pa prome biaha durante 
zomer. Pa medio di limita 
esaki na fuera di e oranan mas 
druk e aña aki, e ciudad por 
extende e campana pa dura 
resto di e aña aki. 


Schoolgeld mas caro y menos subsidio pa studiantenan na Hulanda 


(NLTimes) - E schoolgeld 
pa studia na universidad- 
nan Hulandes of univer- 
sidadnan di ciencia aplica 
ta aumentando den e aña 
academico aki. 


Na mesun tempo, studian- 
tenan na Hulanda lo ricibi 
subsidio mas abao mirando 
cu e aumento temporario a 
causa di inflacion ta ser retira 
y vivienda ta sigui bira mas 
caro. 


Segun estudio di STudy in 
NL, un portal di informacion 
pa studiantenan, e schoolgeld 
anual pa universidadnan lo 
bira 2,530 euro pa e aña aca- 
demico di 2024/25, alrededor 
di 200 euro mas caro. School- 
geld pa universidadnan di 


ciencia aplica lo aumenta cu 
60 euro te 1,419 euro. 


E tarifanan aki lo aplica na 
studiantenan 
Hulandes 
y 
studiantenan di otro paisnan 
den EU y EEA. E tratadonan 
di EU y EEA ta inclui cu 
studiantenan den estadonan 
miembro tur ta ricibi e me- 
sun trato. 


Institucionnan di educacion 
halto lo dicidi pa nan mes con 
hopi schoolgeld nan lo cobra 
na studiantenan internacio- 
nal di otro paisnan. Segun 
Study in NL, e tarifa averahe 
cu ta cobra ta entre 9,000 pa 
20,000 euro y entre 12,000 pa 
30,000 euro pa programanan 
di Master’s. 


Un tarifa halto di schoolgeld 
no ta e unico obstaculo fi- 
nanciero cu e studiantenan ta 
enfrentando e aña academico 
binidero. Esnan eligibel pa e 
subsidio basico nobo lo mira 
e canta baha cu 164.30 euro, 
un aumento temporario cu a 
duna na studiantenan biban- 
do leu for di cas pa cubri aña 
pasa su inflacion halto. 


E escasez di vivienda an- 
dando na Hulanda tambe ta 
nofoca cu huur lo sigui au- 
menta. 3 ciudad Hulandes 
a logra drenta e ranking Top 
5 di HousingAnywhere su 
ranking di ciudadnan Eu- 
ropeo mas caro pa huur den 
dje. Huur pa cambernan di 
studiante na Amsterdam ta 
rapidamente yegando 1,000 


euro pa luna. 


Si e gabinete di Schoof I im- 
plementa e plannan di PVV, 
VVD,NSC y BBB su acuerdo 
den e coalicion, bida lo bira 
aun mas caro pa studiantenan 
na Hulanda, specialmente es- 
nan internacional. 


Menos studiante internacio- 
nal ta “un prioridad top pa e 
Minister di Educacion nobo” 
y e plan pa logra esaki ta tari- 
fanan halto y duna studian- 
tenan internacional menos 
acceso na subsidio y finan- 
ciamento di studiante. E go- 
bierno nobo tambe kier duna 
studiantenan cu tuma hopi 
tempo pa caba nan estudio 
un boet. 

Tiki menos cu 200 mil boet pa parkeo ilegal 
emiti cada aña na Hulanda 


(NLTimes) – Na Hulanda, 
ta duna tiki menos cu 200 
mil boet pa parkeo ilegal 
cada aña. Zeeland, special- 
mente, a mira un cantidad 
relativamente grandi di 
boet duna pa mal parkeo. 
AutoTrack a reporta esaki 
diaranson ultimo basa riba 
tur data disponible publica- 
mente na e Agencia Central 
di Coleccion Hudicial CJIB. 


AutoTrack a pone riba mapa 
5,887,878 boet duna entre 
2012 y 2023 pa usuarionan di 
caminda pa no sigui borchi 
general di trafico. E website a 
añadi cu boetnan pa velocidad 
no ta inclui den e lista. 


Casi mita miyon di chauffeur 
ta haya boet pa ignora un bor- 
chi esencial di trafico pa aña, 
AutoTrack ta reporta basa riba 
e data. “E ganador di e pre- 


mio negativo ta e categoria di 
parkeo of para keto na un sitio 
cu no tabata designa pa esaki,” 
AutoTrack ta reporta. Di tur 
multa pa no cumpli cu borchi- 
nan general di trafico, como 
cuatro den cada 10 (38.7%) ta 
bay pa parkeo ilegal. 


Tin provincianan unda un 
cantidad proporcionalmente 


halto di boet ta pay pa parkeo 
ilegal. Na Zeeland, ta casi 
dos tercera parti (65.5%) di 
tur boet. Relativamente hopi 
persona cu ta parkeer ilegal 
tambe ta haya boet na Limburg 
(52.8%) y Groningen (49.5%). 
Den e provincianan di Utre- 
cht (31.4%) y Zuid-Holland 
(33.4%) e ta menos cu averahe. 


Cijntje no kier pa rapport 
forensico di Aqualectra bira 
publico 


(CuraçaoChronicle) - E 
rapport forensico comisio- 
na pa Directiva di Supervi- 
sion di Aqualectra tocante e 
compania su maneho diario 
no lo ser haci publico. 


Esaki ta loke e Minister di De- 
saroyo Economico, Ruisandro 
Cijntje, a declara den respuesta 
na pregunta di Giselle McWil- 
liam, e lider di partido MAN 
den parlamento. El a trece di- 
lanti pregunta den januari to- 
cante e situacion di suministro 
di electricidad na Corsou. 


Tin controversia significante 
tocante e rapport forensico, e 
gobierno a busca conseho legal 
pa determina si mester tuma 
accion legal contra e maneho 
y/of e Directiva di Supervision. 
E resultadonan di e analisis le- 
gal aki recientemente a keda 


completa y e gobierno actual- 
mente tin esaki den evaluacion 
pa haci un anuncio apropia,” 
Cijntje a declara. 


E investigacion independien- 
te di RAC ta disponibel riba 
website di Rac, e minister a 
agrega. Mc William tambe a 
haci pregunta tocante e can- 
tidad do rapport cu a compila 
despues di e blackout recien 
na Corsou. 


“Aqualectra ta conduci su pro- 
pio investigacionnan interno 
y tambe a pidi experticio di 
agencia Hulandes pa ehecuts 
un investigacion profundo. 
Adicionalmente, como e share- 
holder representante y Min- 
ister di Desaroyo Economico, 
mi a pidi RAC pa conduci un 
investigacion independiente,” 
Cijntje a bisa. 


Sindicato central: Speransa 
falso pa empleadonan di 
refineria 


(CuraçaoChronicle) - Ex 
empleadonan di refineria 
Isla a ser duna speransa 
falso pa 3 aña. 


Un trato entre Refineria di 
Korsou y Oryx Midstream 
no ta alinea cu e promesanan 
haci den persona, segun e sin- 
dicato Sentral di Sindikatonan 
di Korsou (SSK) despues di un 
sesion di informacion cu rep- 
resentantenan di Refineria di 
Korsou (RdK) y Oryx. 


SSK ta cuestiona e expectstiva 
di empleo crea pa maneho di 
RdK. A causa di e rekisitonan 
ambiental y cambionan den e 
mercado internacional, e no ta 
posibel mas pa refina crudo na 


Corsou. Pa motibo aki, RdK 
a scoge di colabora cu Oryx 
Midstream, cual tin plan di 
mescla y warda productonan di 
petroleo. SSK a declara cu cen- 
tenares di persona a aplica pa 
training y trabao na e refineria, 
pero awo a ser laga desapunta. 


Segun e informacion cu nan a 
provee durante e reunion, no 
tin acuerdo definitivo entre 
RdK y Oryx. E trato firma dia 
q di juli te ainda ta depende riba 
resultado di negociacionnan cu 
varios stakeholder, incluyendo 
e gobierno pa loke ta trata are- 
glo di impuesto y companianan 
di gobierno manera Aqualectra, 
Curoil y tambe Kompania Tou 
Korsou (KTK). 

Indigenanan di Honduras ta protesta contra e construccion di prison 


(DW) –Un grupo chikito di 
indigenanan Hondureño di 
etnia Miskita a protesta ayera 
dialuna dilanti Cas Presiden- 
cial di Tegucigalpa contra e 
construccion di un prison cu 
gobierno di Xiomara Castro 
tin planea pa haci na Islas 
del Cisne, un parke nacional 
marino den Caribe. 


“Nos ta sinti nos mes menasa, 
a viola nos derechonan pasobra 
ora ta papia di desaroya proyec- 
tonan di cualkier tipo, sea hi- 
drocarburo, mineral, oxigeno, 
petroleo of prison, mester hacie 
conforme convenio- y trata- 
donan internacional ta indica,” 
Modesto Morales, representante 
di organisacion Miskitia Asla 
Takanka (Maska) y defensor di 
derechonan humano y medio 
ambiente, a bisa. 


El a agrega cu Honduras ta 
garante, firmante y a ratifica 
tratado- y convenionan in- 
ternacional na fabor di me- 
dio ambiente, pero awor, cu 
e prison cu Gobierno a anuncia 
pa construi na Islas del Cisne 
pa 2,000 preso di “peligrosidad 
halto,” mas otro den tera firme 
pa 20,000, “no a haci e debido 
proceso, cu ta un consulta libre 
previo cu pueblonan indigena 
Miskito.” 


Etnia Miskito Hondureño 
ta biba den departamento di 
Gracias a Dios, frontera cu 
Nicaragua. 


“Masta ta rechasa e construccion 
di e mega prison”, “nos mester 
di trabao no di prison”, ta algun 
di e mensahenan riba borchi cu 
e alrededor di 20 manifestante 
tabatin. 


E prison pa 20,000 persona priva 
di libertad, segun e presidente 
Hondureño a anuncia na juni, 
ta bay ser construi den un zona 
leu entre departamentonan di 
Olancho y Gracias a Dios. 


Morales a destaca cu Islas del 
Cisne “awor ta bao menasa. E 
ta un patrimonio biologico y 
cultural, na unda especienan 


marino, parhanan y un ecologia 
completo ta biba.” 


El a agrega cu mientras ta papia 
di inverti cifranan miyonario 
den e dos prison aki, na Miskita 
ta sufri di hamber, desnutricion, 
falta di trabao, di educacion, 
salud, infrastructura, desaroyo, 
awa potabel, coriente y su hen- 
denan ta biba sin espacion ni 


oportunidadnan. 


Morales tambe a recorda cu na 
Miskita, manera e departamento 
di Gracias a Dios ta conoci, tin 
5,000 habitante “den estado 
vegetal” debi na piscamento di 
langosta den lama profundo, 
cu no tin proteccion. 


A señala ademas cu ora e 
presidente Castro a bisa na su 
momento cu lo a bay defende 
medio ambiente, e saneamento 
di Riu Platano (patrimonio di 
humanidad) y cu lo a bay evita 
invasion di hende straño y cor- 
tamento ilegal di palo den bo- 
skenan, nan tabatin speransa cu 
condicionnan di bida di Miskitos 
lo a mehora. 


Tambe el a sigura cu e siman 
aki nan lo keda na Tegucigalpa 
protestando contra autoridadnan 
di Gobierno y Corte Supremo di 
Husticia, contra e construccion 
di e dos prison nobo anuncia 
pa presidente Castro. 


Ademas, a anuncia cu nan lo 
presenta un recurso na Corte 
Supremo di Husticia contra e 
dos prison aki, y cu si nan lo 
no haya un contesta faborabel, 
nan lo hiba e caso ta ultimo 
instancia. 


Colombia: Ley cu ta prohibi corida di toro den e pais a drenta na vigor 


(AP) – Ayera 22 di juli a 
drenta na vigor e ley 219, 
conoci como #NoMasOle, 
aproba na Camara di Rep- 
resentante na mei ultimo, 
cu un resultado contun- 
dente di 93 voto na fabor 
cu 2 den contra. 


E ley aki ta representa un 
victoria historico di casi un 
decada di movementonan 
animalista Colombiano den e 
lucha na fabor di e respet pa 
bida di animalnan y special- 
mente, contra e practica vio- 
lento aki di herencia Spaño 
cu a extende pa decadanan na 
e pais. 


Esmeralda Hernandez, ken ta 
esun cu a haci impulso di e ley 
#NoMasOle, a splica na mei 
cu e prohibicion di corida di 
toro na Colombia no por ser 
aplica inmediatamente, sino 
cu ta implica e creacion di un 
Comite Interinstitucional. 


E senador di Pacto Historico a 
bisa cu ta contempla un tran- 
sicion di tres aña pa atende e 
famianan cu ta biba di e sec- 
tor taurino y cu ta busca pa 
cambia nan fuente di ingreso 


pa comercio of turismo. 
E ley #NoMasOle tambe ta 
inclui e yamado na proceso 
di transformacion di plasa di 
toro Colombiano pa espacio- 
nan cultural y ta abarca un 
prohibicion gradual di otro 


tipo di entretenimento cruel 
cu animalnan. 


Colombia tabata un di e cin- 
co pais di Latino America cu 
tabata permiti corida di toro, 
hunto cu Venezuela, Peru, 


Mexico y Ecuador. E dos ul- 
timo aki ta prohibi practica 
taurino parcialmente den al- 
gun estado y ciudad. Na otro 
manera Argentina, Chile y 
Panama, ta prohibi. 


“Sin bida no tin humanidad, 
awe dialuna plasa Santama- 
ria di Colombia ta bisa no na 
toreo,” presidente Gustavo 
Petro a skirbi riba su red so- 
cial “X.” 


E prohibicion a bin for di un 
bandera politico di Petro des- 
de cu e tabata alcalde di Bo- 
gota na 2012, tempo cu tabata 
referi na e ‘fiesta brava’ como 
un acto di maltrato animal y 
a suspende corida di toro na 
La Santamaria. Coridanan 
a continua den e capital, di 
acuerdo cu ordennan hudi- 
cial, pero a stop di organisa 
nan na 2020. 


Na december 2023, un vere- 
dicto hudicial a duna orden 
pa reanuda e coridanan back, 
pero e temporada nobo no a 
ser anuncia ainda. 


Den e pais, tin 12 plasa di toro 
permanente cu un capacidad 
entre 3,000 y 10,000 persona 
na ciudadnan manera Bogota, 
Cali, Manizales y Medellin y 
na otronan mas chikito como 
Duitama of Pamplona. 

Banco di Desaroyo CAF ta fia $2.7 biyon na Latino America y Caribe 


(Reuters) – Banco di De- 
saroyo di Latino America 
y Caribe (CAF) a aloca 
$2.74 biyon den prestamo 
pa nuebe pais den e region 
pa yuda impulsa nan tran- 
sicion di energia, reforsa 
nan ecosistemanan y me- 
hora infrastructura, segun 
a bisa siman pasa. 


E banco tambe a firma acuer- 
donan di ayudo humanitario 
pa tres pais, seis acuerdo di 
credito pa Ecuador pa un total 
di $483 miyon y a agrega e es- 
tado isla chikito den desaroyo 
di Antigua and Barbuda na su 
rangonan, CAF a bisa den un 
declaracion. “E hunta di di- 
rector na Lima tabata histori- 


co,” presidente ehecutivo di 
CAF, Sergio Diaz-Granados a 
bisa den un declaracion. “Tur 
esaki ta un señal di e compro- 
miso di CAF pa duplica su 
portfolio pa 2030, algo cu lo 
permiti nos contribui mas ai- 
nda na e plannan di desaroyo 
di nos paisnan miembro y 
acelera integracion regional.” 


CAF a aproba proyectonan di 
financiamento na Argentina, 
Brazil, Bolivia, Colombia, 
Chile, Ecuador, El Salvador, 
Honduras y Peru. 
Tambe a destina ayudo hu- 
manitario pa atende daño di 
un candela na un hospital 
Hondureño, sostene respu- 
esta di Ecuador pa awasero 


pisa, y pa Barbados atende 
daño di tormenta, a bisa. 


E prestamista basa na Vene- 
zuela ta entre e fuentenan top 
di financiamento multilateral 
den e region. 


E anuncio ta yega trempan 
den temporada di horcan 
Atlantico, cu a trece awasero 
mortal na Centro America y 
un horcan cu lidernan ta cal- 
cula a causa centenares di mi- 
yones di dollar den daño den 
oriente di Caribe. 
CAF ta bin expandiendo den 
Caribe, incorporando e aña 
aki Bahamas, Dominica y 
Grenada – cual hunto cu St. 
Vincent and the Grenadines y 


Jamaica tabata afecta particu- 
larmente fuerte pa horcan 
Beryl, e prome di e tempo- 
rada. 


CAF a bisa cu expansion 
Caribense tabata un marca 
di su influencia regional au- 


mentando, y a punta cu ta- 
bata comprometi pa atende 
“e necesidadnan unico di is- 
lanan y estadonan chikito Ca- 
ribense, cual ta afecta despro- 
porcionalmente pa e impac- 
tonan di cambio climatico.” 


Forsanan Jamaiquino cerca di ser desplega na Haiti pa uni na e mision 


(DiarioLibre) – E des- 
pliegue di e forsanan Ja- 
maiquino na Haiti como 
parti di e Mision Multi- 
nacional di Sosten pa Se- 
guridad ta cerca, segun 
declaracionnan di emba- 
hador Mericano na e pais, 
Dennis Hankins. 


Den un entrevista pa Voz de 
America den creole, Hankins 
a informa cu e proximo con- 
tingente pa yega Haiti ta bay 
ta Jamaiquino y cu nan lo uni 
na e agentenan Keniano cu ya 
ta na e pais. 


Segun medionan di comu- 
nicacion Haitiano, manera 
Haiti 24 y Telemetronome, 
citando declaracionnan di e 


embahador, e forsanan Ja- 
maiquino por cuminsa keda 
desplega cuminsando proxi- 
mo luna. 


Siman pasa, alto oficialnan di 
forsanan di Jamaica a bishita 
Haiti pa evalua e situacion 
prome cu nan despliegue den 
e Mision Multinacional di 
Sosten pa Seguridad. 


E representantenan Jamai- 
quino a keda ricibi na aero- 
puerto pa comandante di Ke- 
nia, segun varios medio local 
a informa. 


Jamaica ta parti di e na- 
cionnan di Caribe cu ta bay 
participa den e mision. 
Aña pasa, gobierno di Jamaica 
a declara cu su pais ta prepara 


pa manda personal di seguri- 
dad na Haiti. E agentenan aki 
lo uni e 400 Keniano cu ta na 
Haiti, di cual 200 a yega dia 
25 di juni ultimo y otro 200 a 
yega siman pasa. 


E agentenan Keniano ya a re- 
alisa varios accion na Haiti, di 
cual un tabata tuma control 
back di e hospital na Port- 
au-Prince y den un enfrenta- 
mento arma contra e bandan- 
an a logra desaloha un grupo 
di miembro di gang for di e 
aeropuerto principal di e pais. 


Lula di Brazil ta urgi Maduro di Venezuela pa respeta resultado di eleccion 
Bisando cu e ta “spanta” pa comentarionan tocante baño di sanger 


(AP) — Presidente di Bra- 
zil, Luiz Inacio Lula da 
Silva a bisa dialuna cu su 
contraparti 
Venezolano, 
Nicolas 
Maduro 
mes- 
ter respeta e resultado di 
e eleccion programa pa 
diadomingo proximo, y a 
bisa cu e ta “spanta” pa e 
referencia di Maduro di 
un posible baño di sanger 
despues di eleccion. 


E lider veterano ta bay manda 
un diplomatico top na e bisi- 
ña Venezuela como observa- 
dor di e voto. 
“Maduro sa cu e unico chens 


pa Venezuela bolbe normali- 
dad ta pa tin un proceso elec- 
toral cu ta respeta pa tur hen- 
de,” Lula a bisa reporteronan 
na e residencia presidencial 
na Brasilia. “E mester respeta 
e proceso democratico.” 


Maduro a goberna Venezuela 
desde 2013, tumando over 
despues di e morto di su 
predecesor y mentor Hugo 
Chavez. Maduro, 61, a gana 
eleccionnan cu su adversa- 
rionan ta considera como no 
liber ni husto. Su reeleccion 
na 2018 tabata considera am- 
pliamente como uno falso, ya 


cu a prohibi partido y candi- 
datonan mayor di oposicion 
pa participa. 


Su adversario principal ta 
bay ta Edmundo Gonzalez, 
un ex-diplomatico scogi pa 
coalicion di oposicion pa re- 
emplasa e lider Maria Corina 
Machado riba e papeleta. 


“Si Maduro kier contribui pa 
crecemento bolbe na Venezu- 
ela, pa e hende cu a bay for di 
Venezuela bolbe y establece 
un estado di crecemento eco- 
nomico, e mester respeta e 
proceso democratico,” presi- 
dente Lula a bisa. 


Lula, kende pa hopi aña a ne- 
nga di critica e lider Venezo- 
lano abiertamente, a bisa cu 
e ta bay manda ex-minister 
di Exterior, Celso Amorim 
pa observa e eleccion diado- 
mingo. Otro observadornan 
Brasileño tambe ta bay ta pre- 
sente. 
“Mi a spanta cu e declaracion 
di Maduro bisando cu ta bay 


tin baño di sanger si e perde. 
Ora bo perde, bo ta bay cas y 
prepara pa participa den otro 
eleccion,” Lula a bisa. 


Den simannan recien, Mad- 
uro y su aliadonan a aumenta 
nan referencianan pa violen- 
cia post-eleccion, bisando cu 
oposicion ta bay haci demos- 
tracionnan violento y rechasa 
e resultado, cual e partido 
na gobierno ta bisa ta bay 
mustr’e victorioso. 
“E destino di Venezuela ta 
depende riba nos victoria,” 
Maduro a bisa na un rally e 
luna aki. “Si nos kier evita un 
baño di sanger, of un guera 
civil fratricida impulsa pa e 
fascistanan, e ora nos mester 
garantisa e victoria electoral 
mas grandi cu nunca.” 


Lula a bisa tambe cu el a 
purba di papia cu presidente 
di Nicaragua, Daniel Ortega 
den nomber di Papa Francis- 
co tocante e decision di e lid- 
er iskierdista pa saca mas cu 
un decena di clero Catolico 


Romano for di e nacion Sur 
Americano. Pero Ortega no 
a coy telefon, segun e presi- 
dente Brasileño a bisa. 
“Nicaragua a bira un prob- 
lema pa Nicaragua,” segun 
Lula, kende a agrega cu e ta 
abierto pa combersa cu otro 
lidernan, incluyendo presi- 
dente Argentino, Javier Milei. 
“Pero e mester pidi dispensa 
prome,” Lula a agrega. Milei 
a critica Lula y a evita papia 
cune desde cu el a asumi su 
cargo. 
E lider Brasileño, 78, kende 
ta gobernando e nacion Sur 
Americano pa di tres biaha, 
tambe a bisa cu e tin respet 
profundo pa presidente Mer- 
icano, Joe Biden pa su deci- 
sion pa retira como candi- 
dato Democrata pa eleccion e 
aña aki. El a bisa cu e ta bay 
traha cu esun cu gana. “Sea 
ta un candidato Democrata 
of (candidato Republicano, 
Donald) Trump, nos relacion 
ta bay ta un relacion civilisa 
entre dos pais importante,” 
Lula a bisa. 

Un festival di musica ta bolbe na Kyiv 
Fanaticonan, artistanan y soldaatnan ta ser uni pa e guera inescapabel 


(AP) – E aña aki, Ucrania su 
festival di musica mas gran- 
di a bolbe. Sin e artistanan 
internacional y e stagenan 
grandi cu miles di persona 
den e audiencia. 


Na luga di esaki, e pais su ar- 
tistanan local mas stima a subi 
escenario e fin di siman aki na 
Atlas Festival pa e audiencia. E 
stage a ser lanta den e parking 
lot di un mall, e unico opcion 
cu espacio suficiente pa con- 
tene e mas di 20,000 persona 
premira den caso cu un atake 
aereo tuma luga. 


Hubentudnan a baila, canta 
den compania di soldaatnan 


y comandantenan di ehercito 
mientras cantantenan tabata 
duna un concierto cu letranan 
yen di orguyo nacional. Mu- 
sica tabata e meta principal, 
pero tambe kibra e ilusion cu 
e capital no ta vulnerabel na e 
bataya sangriento cu ta andando 
kilometernan leu. 


“E tipo di festivalnan aki no 
por ser separa for di e bida di 
e pais. E pais ta den guera. E 
problemanan den su fundeshi ta 
relaciona na e guera,” Vsevolod 
Kozhemyako, un negociante y 
un di e fundadornan di Khartia 
Brigade, awo parti di Urcania su 
Guardia Nacional a comenta. 


“Hendenan cu te ainda ta ho- 
ben y no uni e lucha mester 
compronde cu nan no por biba 
den un bubble,” el a comenta. 
Sinembargo, un bubble ta ex- 
actamente con e ta sinti pa ta 
na Kyiv, mientras cu e guera ta 
acerca su di 3 aña. Mientras cu 
soldaatnan di Ucrania ta fayece 
y ser herida tur di aña e parti 
oost di e pais, e capital ta un 
contraste cu su barnan y clubnan 
nocturno druk y yen. 


Cada pasa un tempo, Kyiv ta 
para cara a cara cu e guera. Dos 
siman pasa un cantidad di misil 
Ruso a destrui un hospital y 
clinica priva di mucha, den un 
di e atakenan mas mortal desde 
e invasion di escala completo. 
Residentenan ta luchando cu 
blackout causa pa Moscu su 
destruccion di generacion di 
energia di Ucrania na haltura 
di un ola di calor. 


Den tur skina di e festival, 
prome biaha cu esaki ta ser 
organisa desde cu e invasion 
a cuminsa, e bishitantenan ta 
confronta cu e realidad incababel 
cu nan pais ta pega den un guera 
sangriento. E organisadornan 
di e festival tabatin e speransa 
di por recauda 2.2 miyon dollar 


pa yuda e soldaatnan cumpra 
herment pa usa den e guera. 


Den e parking lot di e mall varios 
unidad militar di Khartia 3rd 
Assault a ofrece weganan in- 
teractivo pa atrae donacionnan 
y posiblemente recluta hende. 
Un wega di tiro a ofrece e bishi- 
tantenan e chens pa mehora 
nan maneho di arma. Den otro 
skina, mediconan tabata decora 
mannan of pianan di plastic y 
a ofrece training medico pa 
situacionnan di emergencia. 


E festival a conclui diadomingo 
cu un presentacion anticipa 
di Serhii Zhadan y su banda 
Zhadan and Dogs. Zhadan, un 
artista celebra cu ta yama e poeta 
di Donbas, recientemente a uni 
Khartia. “E ta un break chikito, 
un oportunidad pa hala rosea,” 
el a bisa prome cu el a subi stage. 
“E cosnan mas importante, nan 
ta pasando aya, unda e bataya 
ta tumando luga.” 


Riba escenario, Zhadan a cum- 
insa cu un di su cancionnan mas 
stima “Malvi” of “Mallow”. E 
audiencia a canta cune palabra 


pa palabra. “Ki bop or haci awo 
cu mi sanger cayente?” nan a 
canta. “Ken lo bin contra nos?” 


Pa Nadiia Dorofeeva, un di 
Ucrania su cantantenan mas 
famoso, cada concierto ta sinti 
diferente. “Antes, cada biaha cu 
mi a subi un escenario mi tabata 
pensa si mi ta mustra bon, si mi 
lo canta bon y si e hendenan lo 
ricibi loke nan a bin busca. Pero 
awo, mi ta spera cu no lo tin 
alarma. Mi ta mira con hende 
ta yora na mi conciertonan.” 


Entre e personanan cu a atende e 
concierto tabata Lt. Gen. Serhii 
Naiev, un hefe diputado assis- 
tent den Ukraine General Staff. 
“Nan ta artistanan conoci riba 
escenario, nan ta dunando nan 
conciertonan y tin hopi person 
di Ucrania cu ta dunando nan 
placa den donacion, placa cu 
ta hopi necesita pa e forsanan 
arma di Ucrania,” el a comenta. 


“Nos ta compronde cu nos part- 
nernan ta yudando nos, pero 
tambe nos ta compronde cu nos 
por haci hopi di nos mes, pa ta 
aun mas fuerte,” el a declara. 

Biblioteca 
Nacional 
Aruba a 
participa den 
e conferencia 
di ACURIL na 
Guyana 


Durante e conferencia di 
ACURIL Aruba tabata 
tin diferente presenta- 
cion. Director di Biblio- 
teca 
Nacional 
Aruba 
hunto cu Sra. Zetsia 
Ponson, encarga cu de- 
partamento di Arubiana 
a presenta Seventy-Five 
years of Library Work in 
Aruba: An Essential Ser- 
vice 1949-2024. 


Sr. Ronny Alders di BNA a 
presenta den cuadro di nos 
XI Sustainable Education 
Symposium e topico Let’s 
Plant. Sr. Peter Scholing 
y director di Archivo Na- 
cional Aruba Sr. Raymond 
Hernandez a presenta e 
tayer Linking the Dutch 
Caribbean Caribbean Slav- 
ery Registers…and beyond? 
Durante e Closing Banquet 
a reconoce Sr. Peter Schol- 
ing cu e Award di Caribbean 
Information 
Professional 
of the Year. Minister Endy 
Croes ta felicita e team di 
Biblioteca Nacional Aruba 
cu nan tremendo presenta- 
cion durante e Conferencia 
di ACURIL na George- 
town, Guyana. 


Caridad Vries Morel, Marla Thiel Dominguez y Michael Albus reconoci pa nan 25 
aña di servicio na Community Pool San Nicolas 


Recientemente, Minister 
di Enseñansa y Deporte 
Endy Croes y directiva di 
Stichting Fundacion Aru- 
bano Maneho di Facilidad 
Deportivo (S.F.A.M.F.D.) a 
bishita Community Pool 
San Nicolas, unda a honra 
tres empleado cu a cumpli 


25 aña den servicio, esta 
Sra. Caridad Vries Morel, 
Sra. Marla Thiel Domin- 
guez y Sr. Michael Albus. 


Den e ocasion special aki, 
Minister Endy Croes a haya 
un recorido y por mira e 
“pompkamer” cu mester haya 


atencion. E mandatario di 
Enseñansa y Deporte a indica 
cu e lo aloca fondo pa inicia cu 
e plan di renobacion di e cam- 
ber aki. Ademas di esaki, ta pl- 
anifica pa construi un warm- 
up pool na Piscina Olimpico 
Roly Bisslik na Savaneta. Di 
e forma aki ta cumpli cu e 


standardnan internacional y 
por organisa competencia di 
natacion internacional. 
Minister Endy Croes ta felic- 
ita Sra. Caridad Vries Morel, 
Sra. Marla Thiel Dominguez 
y Sr. Michael Albus cu nan 
reconocemento y ta gradici 
presidente Sra. Jo-Anne Croes 


y directiva di S.F.A.M.F.D., 
director di Community Pool 
San Nicolas y Piscina Olim- 
pico Roly Bisslik Sr. Jacinto 
Werleman y empleadonan cu 
diariamente ta haci nan es- 
fuerso pa maneha y mantene 
e piscinanan den bon condi- 
cion. 

Delegacion di Aruba a firma ayera pa paz na mundo 


Durante 
un 
ceremo- 
nia na e Villa Olimpico 
ayera merdia, delegacion 
di Aruba a firma riba e 
‘Truce Wall’ pa paz na 
mundo. 


Presente 
tabata 
Secretar- 


ia General di COA y Vice 
Presidente di IOC, Nicole 
Hoevertsz, atleta di natacion 
Chloë Farro, Hefe di Mision 
Kamilah Dammers y tambe 
miembro di Direccion di De- 
porte, Monica Fajardo. 


“Awe boso, e atletanan Olim- 
pico, boso ta e embahador- 
nan di paz di nos tempo. 
Hunto nos ta bisa ‘duna paz 
un chens,’” tabata palabra di 
Thomas Bach, Presidente di 
Comite Olimpico Interna- 
cional na e ceremonia ayera 


merdia. 


Pau 
Gasol, 
ex-hungador 
di basketball profesional y 
miembro di IOC actual- 
mente tambe tabata presente 
y nos delegacion a probecha 
un potret memorabel cu su 


persona. 


Diabierna awo ta duna inicio 
na e Weganan Olimpico aki 
na Paris, cu lo conta cu par- 
ticipacion di 205 delegacion 
cu lo ta den 80 boto riba e 
Seine. 


Oportunidad pa participa den tremendo MLB camp di 
baseball na Aruba! 


Asociacion 
di 
Baseball 
di Merca, Major League 
Baseball ta organisando 
pa prome biaha e MLB 
Camp na Aruba. Duran- 
te e camp, muchanan di 
diferente edad ta bay tin 
e oportunidad di hunga 
baseball cu hungadornan 
profesional invita door di 
MLB. 


Participacion den e camp ta 
completamente gratis. Mane- 
ra organisador di e evento, 
Neely Cosentino a informa, 
“MLB ta mira e potencial di 
gran talento na Aruba,” y pa 
e motibo aki a dicidi di patro- 
cina y organisa e bunita camp 
aki pa muchanan di Aruba. 


Durante e camp, e muchan- 
an ta bay tin e oportunidad 
pa hunga baseball cu Calvin 
Maduro, 
Sidney 
Ponson, 
Wladimir ‘Coco’ Valentin, 
Andrelton Simmons y Desi 
Relaford. 
Diahuebs 25 di juli, muchan- 
an di 6 pa 12 aña di edad por 
asisti na e evento na Stadion 
Nadi Croes/Crismo Angela. 
Diabierna 26 di juli, muchan- 
an di 7 pa 13 aña por participa 
na Joe Laveist Ball Park na 
San Nicolas. E camp ta tuma 
lugar di 6pm pa 9pm. 


Pa registra: por yama Neely 
Cosentino na 5937149 of 
manda un e-mail na neely_ 
cosentino@hotmail.com. 


Sra. Cosentino a informa cu 
pa e grupo di 6-12 aña tin 
apenas algun cupo ainda dis- 
ponible, pues inscribi lo mas 
pronto posible! 


Workshop 
Ademas, ta bay tin un opor- 
tunidad 
unico 
pa 
coach 
y mayornan di mucha cu 
ta hunga baseball, esta un 
workshop cu un psicologo 
deportivo. Tuma nota cu e 
workshop aki ta solamente pa 
adulto. 
Esaki ta bay ta diasabra dia 27 
di juli na e Ballroom di Eagle 
Resort, di 1pm pa 4 pm. 
Psicologo 
deportivo 
Dr. 
Omar Figueroa, kende ta un 
consultant lider den presta- 
cion mental pa atletanan 
profesional den NFL, NBA, 
MLB y MLS, y mas reci- 
entemente e Chief of Staff 
pa e Washington Command- 
ers den NFL, ta bay duna un 
tayer pa haya sa e secretonan 
pa logra un prestacion ex- 
traordinario door di domina 
e habilidadnan mental usa pa 
e atleta y ehecutivonan top na 
mundo. 


E MLB Aruba Workshop ta 
bay ta un tayer interactivo cu 
ta bay duna esnan presente 
e hermentnan y strategianan 
practico pa eleva nan presta- 
cion. Den e tayer ta bay ex- 
plora seis habilidad mental 
fundacional cu consistente- 
mente ta haci un diferencia 


na e nivelnan mas halto di 
prestacion. Door di participa 
den discusion, actividadnan 
hands-on y ehempelnan di 
mundo real, esnan presenta 
ta bay haya sa con pa aplica e 
habilidadnan aki pa nan pro- 
pio propositonan, sigurando 
cu nan ta bon prepara pa ta 
excelente den nan bida tanto 
profesional como personal. 


Motivacion 
Imagina subi e plato, base 
yen, cu e wega den linea. Ta 
bo motivacion interno cu ta 
mantene bo enfoca y deter- 
mina pa duna bo miho bateo. 
Den e workshop ta bay pro- 
fundisa riba e tecnicanan pa 
impulsa y sostene bo em- 
puhe, sigurando cu bo por 
pusha hasta door di e retonan 
mas dificil riba y fuera di e 
campo. 


Preparacion 
Pensa riba bo mes como un 
pitcher preparando pa un 
wega crucial, bayendo door 
di warm-up meticuloso y 
rutinanan mental pa sigura 
cu tur cos ta na ordo. Simi- 
larmente, preparacion men- 
tal ta involucra prepara bo 
mes mental- y fisicamente 
pa e miho prestacion. Den 
e workshop ta bay explora 
strategia pa yuda bo ta cla pa 
cualkier situacion, sigurando 
cu bo semper ta duna bo bes. 
Confiansa 
Considera bo mes para riba e 


outfield, e bala biniendo den 
bo direccion, y e publico cu 
rosea wanta. Bo confiansa 
den bo habilidadnan ta loke ta 
permiti bo pa haci e catch pa 
por gana e wega. E workshop 
ta bay discuti metodonan 
proba pa construi creencia 
den bo mes, pa bo por acerca 
cada tarea cu confiansa. 


Mentalidad 
Imagina bo mes como un 
atleta cu ta mira cada strike- 
out como un oportunidad 
pa 
siña, 
constantemente 
mehorando bo wega. Un 
mentalidad di crecemento 
ta transforma obstaculo den 
oportunidad. E workshop ta 
bay yuda bo desaroya e men- 
talidad aki, permitiendo bo 
acepta reto y mira obstaculo 
como un caminda pa crece- 
mento. 


Consistencia 
Visualisa practicando bo pos- 
tura pa bateo dia aden dia afo, 
bao solo of den awasero, pa 
perfecciona bo bateo. Con- 
sistencia den practica y rutina 
ta clave pa mantene presta- 
cion halto. E tayer ta bay ex- 
amina con pa crea y mantene 
habitonan cu ta sostene bo 
metanan, yudando bo keda 
dedica y enfoca. 


Regulacion Emocional 
Imagina bo mes riba e mound 
na fin di e di nuebe inning, 
kedando trankil y enfoca 


a pesar di tur loke tin den 
wega. E habilidad pa maneha 
emocion bao presion ta sigu- 
ra claridad y un toma di de- 
cision efectivo. E tayer ta bay 
siña tecnica pa yuda bo regula 
bo emocion, manteniendo 
bo compostura den cualkier 
situacion. 


Mester remarca un biaha mas 
cu e tayer aki ta pa mayor- y 
coachnan, pues solamente pa 
adulto. 

Lionel Messi y Luis Suárez no lo hunga den wega di All-Star di MLS 


(AP)—Hungado di Inter 
Miami Lionel Messi no lo 
hunga den e wega All-Star 
di MLS mientras e ta re- 
cuperando for di un heri- 
da di enkel. 


Messi, 37, a bay for di e wega 
final di Copa America dia 14 
di juli contra Colombia cu un 
enkel herida. Su compañero, 
Luis Suárez, tampoco no lo 
hunga den e wega diaranson 
na Columbus, Ohio, cu loke 
e team a describi como “mo- 
lester den rudia.” 


Ambos tabata den e lista di 
hungadornan no disponible 
pa e liga ayera. 


Messi, un ocho biaha gana- 
dor di e Ballon d’Or, a perde 
e victorianan di Miami contra 
Toronto FC y Chicago Fire. 
E team a bisa cu e status di 
ambos hungador pa e wega 
di apertura di e Copa di Liga 
diasabra contra club Mexica- 
no Puebla “lo ser evalua basa 
riba nan proceso di recupera- 
cion.” 
E wega All-Star di MLS ta 


pone e top hungadonan for di 
clubnan contra hungadornan 
for di e liga Mexicano MX. 


Compañero di Miami Ser- 
gio Busquets y Jordi Alba 
lo hunga diaranson anochi. 
Delantero di Real Salt Lake 
Cristian Arango tambe lo 
perde e wega All-Star mien- 
tras e ta sirbi su suspension 
di cuatro wega for di MLS 
pa via cu el a viola e politica 
anti-acoso di e liga. Arango 
ta lidera MLS cu 17 gol y 11 
aparencia. 


Prome cu e Weganan Olimpico na Paris, lidernan di IOC ta yama e 
weganan unificadornan multilateral den un mundo dividi 


(AP)—Net prome cu e 
comienso di e Weganan 
Olimpico na Paris, presi- 
dente di IOC Thomas 
Bach a yama e weganan 
como un forsa unifica- 
dor den un mundo dividi 
y 
trendnan 
“profunda- 
mente pertubador.” 


“Nos ta mirando un orden 
global nobo ta lantando,” 
Bach a conta un audiencia 
cu a inclui presidente Fran- 
ces Emmanuel Macron, or- 
ganisadornan di e Weganan 
Olimpico cu ta habri diabi- 
erna binidero y oficialnan for 
di federacionnan di deporte 
Olimpico. 


E lider IOC a subraya “au- 
to-interes strobando e regla 
di ley” entre e menasanan 
contra 
e 
multilateralismo 
cu a duna forma na asun- 
tonan global pa casi 80 aña. 
“Strobacionnan historico ta 
cambiando e sistema di rela- 
cionnan internacional cu a 
ser estableci desde e Segunda 


Guera Mundial,” Bach a bisa. 
“E trendnan ta desafortun- 
adamente claro: desacopla- 
mento di economianan, em- 
pobrece bo bisiña, auto-in- 
teresnan strobando e regla di 
ley, ‘Global South’ vs. ‘Global 
North’.” 


E Weganan Olimpico ta parti 
di un mundo multilateral cu 
Bach a sugeri “ta bayendo 
atras.” 


“De e orden global nobo aki, 
‘cooperacion’ 
y 
‘compro- 
miso’ ta desafortunadamente 
considera como terminonan 
despreciativo,” el a bisa. “Den 
e mundo aki di division, e 
atletanan ta personifica nos 
speransa comparti pa un fu- 
turo miho. E atletanan ta 
mustra nos con pa biba paci- 
ficamente cu otro bao un dak 
den e Olympic Village.” 


Ayera Bach a reuni cu atleta- 
nan for di e teamnan Israeli y 
Palestino awo bibando den e 
residencianan Olimpico den 
e bario di Saint-Denis na Par- 
is. “Den e temponan scur aki, 
nos balornan Olimpico tin 
mas balor cu nunca,” Bach 
a bisa den su discurso. “E ta 
solamente por medio di biba 
nos balornan Olimpico—e 
balor di solidaridad, igualdad, 
dignidad humano pa tur—cu 
nos por trece henter mundo 
hunto den paz.” 


Bach a papia durante un ap- 
ertura ceremonial—organisa 
pa un di e sponsornan Fran- 
ces di e organisadornan na 
Paris—compania di producto 
di luho LVMH—di e reunion 
anual di e Comite Olimpico 
Internacional. Esaki ta core 
te diaranson na un centro di 
conferencia cerca di e Arc de 
Triomphe. 


Awe e miembronan di IOC ta 
plania pa confirma un acuer- 
do di 12 aña cu Saudi Arabia 
pa organisa e Weganan Esport 
Olimpico den video games 
cu ta diseña pa yuda e cuerpo 
gobernante tin un conexion 
miho cu hendenan jong. 


Bach a bisa cu e Weganan 
Olimpico “mester participa 
den e generacion digital” pa 
keda relevante cu nan, mien- 
tras apoyando e progreso di 
Saudi Arabia den “e populari- 
sacion di deporte y en partic- 
ular e participacion di mucha 
y hende muhe den deporte.” 


Tambe awe, proximo organ- 
isadonan di e Weganan Olim- 
pico Los Angeles y Brisbane 
lo duna e IOC un update 
riba nan plan pa e edicionnan 
di 2028 y 2032, respectiva- 
mente. 


Diaranson Salt Lake City lo 
ser confirma como organisa- 
dor di e Weganan Olimpico 
den Winter di 2034, treci- 
endo e evento back na Utah 
despues di 32 aña. E edi- 
cion di 2030 ta bayendo pa 
e proyecto di Alpes Frances 
tambe den centro di e ciu- 
dad Nice. Probablemente no 
por duna un confirmacion e 
siman aki pa via di inciertud 
den e gobierno nacional des- 
de e eleccionnan parlamen- 
tario delanta na Francia cual 
a stroba e momemtum di e 
partidonan derecha. 

Inspectorado di transport ta confisca 3,500 fatbike cu a ser fabrica na 
China 
(NLTimes) – E inspec- 
torado ILT a confisca al- 
rededor di 3,500 fatbike 
fabric ana China. Segun e 
inspeccion, e baisnan aki 
no ta cumpli cu e rekisi- 
tonan legal, cual ta pone 
den riesgo e seguridad di 
chauffernan y otro partic- 
ipantenan den trafico. ILT 
tambe a para tur benta di 
e fatbike. 


Esaki ta trata speficiamente 
fatbike cu un fabricante 
Chines a trece den e mer- 
cado di Hulanda cu prijsnan 
sumamente abao. Nan ta 


yama esakinan bais electrico 
sinembargo e inspectorado 
a bisa cu e fatbike tin e me- 
sun cualidadnan tecnologico 
manera moped. Pa e motibo 
aki, nan ta considera benta 
ilegal. 


Tin reglanan mas estricto pa 
moped, cual e fatbike mester 
cumpli cune. Por ehempel, e 
tipo di aprobacion, e num- 
merplaat y seguro ta rekeri. 
Tambe tin un rekisito di hel- 
met y rijbewijs. Karin Visser, 
director di supervision y in- 
vestigacion di ILT a bisa cu 
tin un regla simple pa husga 


esaki. “E fatbike ta bay mas 
cu 25 kilometer pa ora? Eora 
esaki ta un moped cu no a ser 
Segura ni inspecciona.” 


Esaki por ta tocante fatbike 
crea pa fabricante Chines 
QMWheel. RTL Nieuws a 
reporta anteriormente e luna 
aki despues di conclui su 
propio investigacion, cu al- 
rededor di 3,500 fatbike crea 
pa e compania ta rumbo pa 
Hulanda den container via 
lama. ILT no kier a duna de- 
taye tocante marca ni e tipo di 
fatbike. QMWheel no tabata 
disponibel pa duna comen- 


tario. 


Rapport di Pentagon Arctic ta haci yamado pa mas inversion den sensor 
y ekiponan pa mantene na nivel di Rusia y China 


(AP) - U.S Defense De- 
partment mester inverti 
mas pa actualisa sensor, 
comunicacion y tecnolo- 
gia basa den espacio den 
Arctico pa asina por man- 
tene su mes na mesun niv- 
el cu China y Rusia, ken 
ta cada operando mas na 
e sitio, incluyendo eher- 
cicionan militar hunto, 
segun un strategia nobo di 
Pentagono. 


Bisando cu “awo ta un mo- 
mento critico” pa Arctic, 
Deputy Defense Secretary 
Kathleen Hicks a bisa report- 
eronan dialuna cu cambio di 
clima, actividad aumenta di 
enemigonan y infrastructura 
Mericano cu ta degradando 
ta obligando e departamento 


bolbe pensa con pa mantene 
Arctic sigur y garantisa cu e 
truponan ta bon ekipa y pro- 
teha. 


E Arctic Strategy no ta specif- 
ico, pero ta pusha amplia- 
mente pa gastonan aumenta 
riba sensor di tecnologia 
halto y sistema di radar, un 
rango di ekipo militar y in- 
version continuo den Pituffik 
Space Base, Merca su base di 
operacion pa Space Force na 
un skina di Greenland. Tam- 
be e ta depende riba partner- 
ship aumentando cu Canada 
y aliadonan di NATO den 
parti nort. 


E lidernan di departamento 
di defensa tin pa mas cu e ul- 
timo decada ta adverti Merca 
cu e tin cu mehora su activi- 
dadnan den Arctico pa asina 
por competi miho contra 
Rusia y China, mirando cu 
cambio di clima ta haciendo 
e region mas accesibel. 


Sinembargo esaki ta presenta 
un cantidad di desafio, in- 
cluyendo exigencia pa waf 
mas profundo, arma, drone 
y ekipo cu por wanta e clima 
ademas di barconan adicio- 
nal cu por contra e awanan 
frieuw y kibra e ijsnan. 


Regulador di competencia Hulandes ta confronta Meta tocante 
tarifanan di subscripcion ‘falso’ 


(NLTimes) – Regular di 
consumidor Europeo, in- 
cluyendo 
Netherlands 
Authority for Consum- 
ers and Markets (ACM), 
a confronta Meta pa de- 


frauda clientenan ora di 
introduci cierto tarifanan. 


Segun e reguladornan, com- 
panianan di tecnologia Meri- 
cano ta pone consumidornan 


bao presion ora di ofrece un 
opcion entre un version paga 
of ‘gratis’ di Facebook of Ins- 
tagram. 


E version gratis no ta gratis 


completamente. Pa medio di 
scoge e version aki, e con- 
sumidorn nta permiti Meta 
mustra nan avisonan per- 
sonalisa a base di nan data. 
Esaki ta nifica cu e clientenan 
ta acepta pa Meta genera ga- 
nashi pa medio di usa nan 
data. 
E reguladornan ta mira vari- 
os practica na Meta cu ta 
den conflicto cu reglanan di 
proteccion di consumidor. 
Por ehempel, informacion 
riba con Meta ta haci uso di 
e preferencianan y e data pa 
avisonan ta dificil pa haya. Bo 
por haya algo tocante esaki 
solamente pa medio di click 
via varios link riba e aplica- 
cion of e website. 
wTambe tin pregunta to- 
cante e hecho cu e clientenan 
ta obliga di scoge un tipo di 
subscripcion y no tin acceso 
na nan cuenta te ora cu nan 
a tuma un decision. Segun 


ACM y otro organisacionnan, 
plataformanan manera Face- 
book y Instagram awo ta im- 
portante pa e bida social di 
varios hende. 


Meta tin te cu dia 1 di sep- 
tember pa responde na un 
carta di e reguladornan cu 
a ser skirbi conhuntamente 
cu e Comision Europeo. Si 
Meta no tuma e pasonan nec- 
esario pa preveni esaki, un ac- 
cion manera boet por bini. 


ciencia & tecnologia a17 


Diamars 23 Juli 2024 
Fiestanan di luna a marca e di 55 aniversario di e aterisahe di 
Apollo 11 


(AP)—E cosmos a provee 
un luna yen pa e 55 ani- 
versario di e prome ateri- 
sahe lunar e weekend cu a 
pasa, y hopi di otro evento 
a honra Neil Armstrong y 
Buzz Aldrin su logro gi- 
gante. 


Adrin, 94 aña di edad y e uni- 
co miembro di e tripulacion 
di Apollo 11 ainda na bida, 
tabata un bishitante na e gala 
na e San Diego Air and Space 
Museum diasabra cu a pasa. 
El a ser acompaña pa Charlie 
Duke, ken tabata e bos den- 
tro di Mission Control pa e 
aterisahe cu a tuma luga dia 
20 di juli 1969. 


Presidente di e museo Jim 
Kidrick no por a resisti or- 
ganisa un fiesta “55 aña 
despues di e momentonan 
mas historico den no sola- 
mente e historia di Merca, 
sino e historia di mundo 
completo.” 


Aki ta sigui algun di e tribu- 
tonan cu a tuma luga durante 
weekend honrando e Apollo 
11: 


‘The Eagle has landed’ (e 


Eagle a aterisa) 
E Kennedy Space Center 
di NASA a tene un “moon 
fest” na su sitio turistico, al- 
gun kilometer for di unda 
e raket Saturn V a lanta cu 
Armstrong, Aldrin y Mi- 
chael Collins den dje dia 16 
di juli 1969. E Johnson Space 
Center na Houston, hogar 
di e Mission Control, tambe 
a participa den e acto. Cu- 
atro dia despues cu a sali for 
di Tera, Armstrong y Aldrin, 
den nan modulo lunar, Eagle, 
a drenta e Sea of Tranquil- 
ity rond 4.17 di atardi cu tiki 
gasolin restante. “Houston, 
TRanquility Base aki. E Eagle 
a aterisa,” Armstrong a com- 
parti via radio for di 386,000 
kilometer leu di Tera. 


‘One small step’ (un stap 
chikito) 
“Un stap chikito pa hende, un 
salto grandi pa humanidad,” 
Armstrong a proclama ora 
el a bira e prome persona pa 
cana riba e luna. Armstrong a 
crece na Wapakoneta, Ohio, 
cual awo ta e Armstrong Air 
and Space Museum. E tribu- 
to di e museo diasabra a cum- 
insa cu un par di caredanan 
“Run to the Moon”, sigui 


pa lansamentonan di mod- 
elonan di raket. 


‘Magnificent 
desolation’ 
(soledad magnifico) 
Aldrin a sigui Armstrong 
pafo riba e luna, bisando cu 
tabata un “soledad magnifi- 
co.” Nan a pasa mas cu dos 
ora ta cana riba e superficie, 
pero cu nan a regresa na nan 
modulo y a bula bay back pa 
reuni cu Collins, e piloto di 
e modulo comando cu a keda 
den orbito lunar. 


E trahe espacial di Armstrong 
a ser restaura na tempo pa e 
di 50 aniversario na 2019. Por 
mira esaki na e Smithsonian 
National Air and Space Mu- 
seum na Washington, hunto 
cu e capsula den cual nan a 
regresa. E trahenan di Aldrin 
y Armstrong for di Apollo 11 
tambe ta parti di e coleccion 
Smithsonian y actualmente ta 
den deposito. Collins a muri 
na 2021, menos cu un aña 
despues di e 50 aniversario; 
Armstrong a muri na 2012. 


Splashdown! 
E capsula wantando Arm- 
strong, Aldrin y Collins— 
yama Columbia—a cay den 
e ocean Pacifico dia 24 di juli 
1969. Nan a ser rescata pa e 
USS Hornet, un carrier di 
aernave pa e US NAVY cu a 
hacie mesun trabao pa Apollo 
12 cuatro luna despues. Awo 
e Hornet ta parti di un museo 
na Alameda, California, cu 
un partido ‘splashdown’ cu a 
plania pa aborda e barco di- 
asabra. Algun di e tripulacion 
original tabata t’ey eynan. 

Entrada hudicial cu detencion, e sospechoso no kier a sali! 


Dialuna mainta recher- 
chenan 
di 
districto 
2 
(Noord) a presenta pa un 
entrada hudicial cu auto- 
risacion pa detencion. 


Nan sa cu e sospechoso ta 
paden pero no kier a habri 
e porta. E recherchenan a 
pidi e team di aresto pa bin 
kibra e porta pa nan drenta. 
Na yegada di e team di aresto 
nan a kibra e porta y a gara e 
sospechoso boei e y a pas’e pa 
e recherchenan cu a hib’e na 
warda di polis. 


Homber di edad mester a bay hospital pa motibo cu un persona ta laga 
su cacho riba caya 


Diadomingo 
mainta 
a 
drenta informe di un inci- 
dente cu hende herida na 
Alto Vista, mesora a dirigi 
tanto polis como ambu- 
lans na e sitio. 


Na yegada si e patruya a bin 
compronde cu aki ta trata 
di un incidente unda un 
homber di edad coriendo 
masha bon cu su scooter y 
un cacho preto a bula su di- 


lanti bay atak’e y bent’e abao 
y lag’e herida cu hopi dolor. 
Na yegada di e ambulans nan 
a atende e victima y a trans- 
porte pa hospital. 


Para auto banda di Bushiribana y haya bo auto sin bateria despues 


Diadomingo 
mainta 
a 
drenta informe di un caso 
di ladronicia na Bushiri- 
bana, mesora a dirigi un 
patruya na e sitio. 


Na yegada di e patruya a bin 
compronde u un persona a 
para su auto na Bushiribana 
pa e bay cana, pero ora el a 
regresa el a ripara cu e auto 
su bateria a ser horta. Polis 
a tuma keho di e ladronicia 
aki. 


Por poco polisnan lo a 
captura ladronnan den ex- 
Bonbini Bazaar 
Diadomingo madruga du- 
rante patruya den Caya 
G.F. “Betico” Croes polis- 
nan a nota e “rolluik” hisa 
y e porta mes kibra benta 
abao. 


Mesora a baha bay controla 
den e lugar y a nota algun 
material y muebles pa ense- 
ñansa como tambe herment- 


nan pisa. Polis a busca den 
full e luga pero no a haya e 
ladronnan. E lugar awo ta ser 
usa pa Educampus. Cu hopi 
pasenshi a logra haya con- 
tacto cu esun encarga. A bin 
resulta cu algun herment a 
ser horta for di e luga. Polis a 
tuma declaracion y a pasa es- 
akinan pa recherche sigui cu 
e investigacion. 

Resultado Sorteo 
Juli 22 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 


0 


0 
0 
0 
0 
0 






5058 


X2 


Proximo Jackpot 


58.000,- 


Sorteo # 


x match 4 


Sorteo # 


x afl 8,00 


Mega Ball 


Proximo Jackpot 


380.000,- 


x match 4 


Sorteo # 


8162 


Sorteo # 4334 


Sorteo # 1208 


x afl. 500,00 


x afl.15,00 
x afl 50.00 


Sagitario 


X5 


418 


x Jackpot 


Sorteo # 4334 
Sorteo # 


Sorteo # 2390 


4966 


4874 


Sorteo # 4334 


x Jackpot 


x match 4 
x afl. 12,00 


FP 


www.lottoaruba.com 


resultado : sorteo 22 July 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


4139 
120.000,- 


x Jackpot 
x match 4+ 


Proximo Jackpot 


5715 


Afl. 520.000,- 




Letter 


0 
0 
0 


0 


0 


110 


115 


0 
0 
0 
0 
0 



8 



6975 


X2 


Proximo Jackpot 


60.000,- 


Sorteo # 6540 


Sorteo # 


x afl 8,00 


x match 4 


Mega Ball 


Proximo Jackpot 


380.000,- 


x match 4 


Sorteo # 


8460 


Sorteo # 6103 


Sorteo # 1033 


x afl. 500,00 


x afl.15,00 
x afl 50.00 


Leo 


X3 


043 


x Jackpot 


Sorteo # 8300 
Sorteo # 


Sorteo # 2049 


3257 


2775 


Sorteo # 7344 


x Jackpot 


x match 4 
x afl. 12,00 


FP 


www.lottoaruba.com 


resultado : sorteo 22 July 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4282 
120.000,- 


x Jackpot 
x match 4+ 


Proximo Jackpot 


08-15-16-27-29 


9479 


Afl. 520.000,- 


anochi 


diario 
Korsou 
super4 
flamingo 


2948 
7744 
0615 
1627 
2010 
1371 
super5 
6523 
4984 
4513 
- 
3613 


Ultimo dia pa entrega un proposicion pa condecoracion real 2025 ta dia 
31 di juli 


Reconoce ciudadanonan 
cu merece di ser reconoci, 
no solamente ta refleha 
riba un comunidad cu ta 
duna balor na trabounan 
boluntario, pero tambe e 
ta reenforsa e curason di 
solidaridad, 
dedicacion, 
contribucion, compasion 
y cuido un pa otro di nos 
pueblo. Ta un honor pa un 
pueblo ta parti di e deci- 
sion kende lo ricibi un 
reconocimento, un Con- 
decoracion Real for di Su 
Mahestad Rey Willem Al- 
exander. 


A pesar cu ta e comision en- 
carga ta dicidi, pa medio di 
informacionnan 
ricibi, 
ta 
nos pueblo ta propone e ciu- 
dadanonan cu merece e con- 


decoracion prestigioso aki. 
Esakinan ta ciudadanonan 
cu a dedica nan tempo, nan 
energia y curason na servicio 
di comunidad sin egoismo y 


sin spera algo a cambio, sin 
pidi nada a cambio. E recon- 
ocimento di e rey pa e ciu- 
dadanonan remarcabel aki no 
solamente ta honra nan bon 


trabou, pero tambe ta alcansa 
e sentimento pa trabounan 
boluntario, curashando tur 
ciudadano pa refleha riba con 
nos por contribui na e bien- 
estar y progreso comun. Nan 
historia di dedicacion, com- 
pasion y solidaridad ta inspira 
nos pueblo pa mira mas leu 
di nos mes, pa extende nos 
man, y construi un comuni- 
dad mas fuerte, determina y 
resiliente. 


Prome Minister Evelyn Wev- 
er-Croes ta invita ciudadan- 
onan di nos pais cu conoce 
un persona cu ta merece e 
Condecoracion Real, pa en- 
trega un proposicion. Ta pa 
medio di proposicionnan di 
nos ciudadanonan, e person- 
anan aki, cu ‘no ta laga e man 
drechi sa kico e man robes ta 
haci’, por ricibi e reconoci- 
mento mereci di Rey Willem 
Alexander como gratitud pa e 
trabounan cu nan ta haci pa 
nos comunidad. 


Ultimo dia pa entrega e 
proposicion pa Condecora- 
cion Real 2025 ta diaranson 
31 di Juli, 2024 pa 4 pm na 
Bestuurskantoor na Playa. 
Pa entrega un proposicion pa 
Condecoracion Real 2025, 
mester yena dos formulario 


cu ta disponibel na Bestu- 
urskantoor na Playa y San 
Nicolas, tur MFA, y online 
riba e website di Gobierno. 
E formulario mester ser yena 
detayadamente y firma door 
di e persona y/of instancia cu 
ta haci e proposicion. 


Unabes e proposicion ser 
entrega, e lo ser repasa pa e 
comision di Aruba pa wak si 
a cumpli cu tur rekisito, pa 
despues ser manda pa Hu- 
landa na unda lo tuma e deci- 
sion final. 
Pa un ciudadano bin na re- 
marke pa un reconocemento 
asina, lo mester adheri na 
cierto rekisitonan. E persona 
mester ta eherce trabou bol- 
untario pa un periodo mini- 
mo di 15 aña, y e persona 
mester a haci prestacionnan 
particular den nan funcion 
actual. E prestacionnan den 
tur dos categoria mester ta di 
un nivel hopi halto, surpas- 
ando loke normalmente ta 
ser spera di su trabou y mes- 
ter tin un balor excepcional 
pa e desaroyo di Aruba. 


Pa download e formulari- 
onan: https://www.gobierno. 
aw/oportunidad-pa-entrega- 
proposicionnan-pa-condec- 
oracion-real-2025 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Central 
Tel. 585 1965 


San Nicolas: 
Seroe Preto 
Tel. 584 4833 


TA BUSCA 


lucy’s retired 
ta busca 
“Cook” 
Por yama na 
Tel.741 2318 


_________________________________218137 


Kamala Harris ta subiendo e scenario 
publico, y e memes di dje ta sigui su tras 


(AP)—Si bo ta purbando 
di keda informa riba e 
aparicion di vice presi- 
dente Mericano Kamal 
Harris como e posible 
nominado 
Democratico 
pa e careda presiden- 
cial, bo mester conoce bo 
memes. 


Riba red social, memes rela- 
ciona cu Kamala Harris, in- 
cluyendo e famoso “cocou- 
nut tree” y “Venn diagrams”, 
ta tumando over e timeline 
di hopi hende desde cu pres- 
idente Joe Biden a anuncia su 
retiro for di e careda presi- 
dencial 2024 diadomingo y 
a expresa su sosten pa e se- 
gunda encarga pa lidera e 
partido. 


Usando e internet pa prim- 
inti nan apoyo pa su candi- 
dacia, e apoyadornan di Har- 
ris ta tumando libertadnan 
creativo nobo riba e organ- 
ismonan online cu prome a 
ser usa pa critica e vice presi- 
dente. Tambe tin celebridad 
cu ta participando den e ola 
di memes aki, cu algun con- 
sidera como atencion positi- 
vo pa yuda e apatia Mericano 
pa loke ta mayormente un 
eleccion binario entre Biden 
y 
nominado 
republicano 
Donald Trump. 


Esaki tambe por ta un mane- 
ra pa e campaña di Harris 
resona cu votadornan jong, 
un grupo cu e democratanan 
mester pa november binide- 
ro. Aki ta sigui un splicacion 
riba e algun memes di Ka- 
mala Harris: 


“Coconut tree” (mata di 
coco) 
E meme aki ta tur caminda 
riba red social ora ta men- 
ciona Harris, cual ta un or- 
ganismo cu a cuminsa como 
un critica riba dje pero awo 
ta ser usa pa su apoyadornan. 
Esaki ta referi na un discurso 
unda e vice presidente e re- 
corda un dicho usa frecuent- 
emente pa su mama, traduci 
for di Ingles: 


“E lo bisa nos, ‘mi no sa ki 
pasa hende jong. Boso ta 
kere boso a djis cay f’ey mata 
di coco?’, ”Harris a recorda 
durante un ceremonia den 


e White House. “Bo ta existi 
den e contexto di tur loke bo 
ta biba den dje y kico a bin 
prome cu bo.” 


E tempo ey, e frase cu a parce 
filosofico a pone criticonan 
yama Harris “burachi” of 
“loco.” 


Venn diagrams 
“Mi stima Venn diagram- 
nan,” Harris a bisa durante 
un evento na 2022. “Tin algo 
di e tres circulonan y e anali- 
sis di unda e similaridadnan 
ta, toch?” 


E Comite Nacional Republi- 
cano a publica e clip di e co- 
mentario ey riba YouTube pa 
critica e vice-presidente. Pero 
hopi di esnan comentando 
riba e publicacion a expresa 
nan amor pa e herment cu ta 
mustra areanan di similari- 
dad. 


E campaña di Harris meste a 
probecha di e momento tam- 
be, cu su team publicando su 
mesun Venn diagram riba X 
cu e titulo “holding Trump 
accountable” como e area di 
similaridad entre e opera- 
cionnan di Biden y Harris. 


Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero breve 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 40 grado 
Celsius 
Uv index: 12 


Bahada di solo: 7:09pm 
Subida di solo: 6:24am 


Biento: 
Modera te basta fuerte for di 
generalmente direccion oost; 
forsa 4 te 5 (20 te 39km/ora, 
11 te 21 nudo). 
Durante di dia fuerte te duro 
den rafaga; forsa 6 te 7 (40 te 
61km/ora, 22 te 33 nudo) 


Situacion 
general 
di 
tempo: 
Na e momentonan aki no 
tin disturbio di importancia 
pa weer local. Humedad 
disponibel den nivelnan mas 
abou di atmosfera por induci 
localmente 
un 
awasero 


breve, esaki principalmente 
den oranan di marduga y 
mainta di dialuna. 


Concentracionnan varia di 
stof di Sahara den region 
lo 
stroba 
visibilidad 
y 
trece aire di calidad poco 
abou. Hendenan cu tin 
sensibilidadnan respiratorio 
ta wordo conseha pa tene 
cuenta cu esaki. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera entre 2 pa 
Localmente 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 4 pa 5 
pia. 

AVB ta reclutando hungadornan femenino pa su “Aruba All Stars” team 


Pa loke ta trata Conca- 
caf Girls U-15 tin un pais 
cu cay afo y pa reemplasa 
Concacaf a tuma con- 
tacto cu AVB pa asina in- 
vita un ekipo participa pa 
asina completo e grupo. 
Mirando cu nos clubnan 
ta limita na hungador, a 
bay over na crea un team 
consistiendo 
di 
mucha 
muhernan di diferente 
club + hungadornan cu 
no a ser seleccion den se- 
leccion lo forma parti di 
un “Aruba All Stars”. 


18 mucha muher mas lo haya 
e chens unico di participa den 
torneo internacional. AVB 
ta bezig ta forma un team 
caminda lo haya e nomber 
Aruba All Stars bou guia di 
Staff technico (U12 Damas 
Actual) 


Head Coach: Jessy V/d Lin- 
den 
Assistant Coach: Elvis Alber- 
tus 
Goalkeeper coach: Dyvienne 
Henriquez 
Team lider Giovanna Croes. 
Kit officer: Ashley Maduro 


Awe 6pm na Frans Figaroa lo 
tin nan promer encuentro/ 
try out pa asina selecta di e 
damas nan cu lo forma parti 
di team Aruba All Stars. 


Seleccion 
hubenil 
U-15 
Damas mes su lista oficial lo 
sali pronto. 


Keda pendiente pa un ano- 
chi informativo over e torneo 
Concacaf Girls U-15 cu nos 
Woman’s Football Coordina- 
tor Gina Chirino. 


Departamento di Agricultura, cria y Pesca (Santa Rosa): 
Recordatorio pa yega na remarke pa tarifa special di awa pa Cunukero 


Departamento di Agricul- 
tura, cria y Pesca, Santa 
Rosa como un departa- 
mento responsable ta de- 
sea di recorda tur persona 
cu ta desea di ta un Agri- 
cultor responsable, serio 
cu kier practica esaki y 
kier yega na remarke pa 
haya e tarifa special for di 
WEB Aruba N.V. hunto cu 
nos departamento mester 
tene na cuenta cu e rekisi- 
tonan aki. Nos ta haci es- 
aki pa motibo nos ta sigui 
haya peticion y pregunta 
pa e tarifa special di awa 
pa Agricultura di AWG 
5.50,- 


Puntonan cu mester tene na 
cuenta 
Tur cunukero y criado regis- 
tra na Santa Rosa y cu ta reg- 
istra na Camara di Comercio 
(KVK), lo por aplica pa haya 
awa produci na un prijs fiho 
di Awg 5.50 pa m3 (meter cu- 
bico), cu un compra minimo 
garantisa di dies (10) m3. 


Pa por tin un miho control y 
structura, Santa Rosa a establ- 
ece un lista di rekisitonan cu 
e Cunukero lo mester cumpli 
cune pa ricibi e prijs reduci, 
cual ta encera entre otro; 


•	 
E	 cliente	 mester	 tin	 


un parcela di tereno cu un su- 
perficie di por lo menos 400 
m2 cu ta totalmente destina 
pa agricultura, horticultura 
y cria di bestia. Esaki mester 
ta registra como propiedad di 
Pais Aruba y destina pa Ag- 
ricultura/Criansa di bestia of 
cu ta su propiedad y ta realisa 
un actividad agricola riba es- 
aki, cual ta registra tambe na 
Camara di Comercio. 
•	 
E	 cliente	 mester	 tin	 


un minimo permanente di 
400 m2 di parcela pa uso di 
agricultura, horticultura y 
cria di bestia. E agricultura y 


horticultura no ta inclui ex- 
plicitamente e floricultura of 
cultivo di mata di decoracion 
of cultivo di cannabis; 
•	 
E	awa	suministra	via	 


un meter agricola tin di wor- 
do usa pa fin di Agricultura 
y Horticultura comercial, 
temporalmente mediante un 
sistema di irigacion via gota 
cu tuberianan di distribui- 
mento cu su valve y slangnan 
di awa conecta pa muha e 
matanan. E cliente ta respon- 
sable pa instalacion y funcio- 
namento di esaki y otro insta- 
lacionnan rekeri. 
•	 
E	 cliente	 ta	 obliga	 


pa usa e awa di e meter ag- 
ricola exclusivamente pa su 
propio parcela y unicamente 
pa actividad di agricultura, 
horticultura y cria di bestia. 
Ta keda prohibi pa usa e awa 
pa for di e tereno pa cualkier 
motibo, ni door di e intere- 
sado ni pa otronan. 
•	 
Den	 caso	 di	 uso	 di	 


un tanki intermedio (buffer 
tank), e tanki mester tin un 
bon ruta di acceso pa e siste- 
ma di suministro di awa via e 
meter di awa pa agricultura 
pa e parti mas ariba di e tanki, 
na unda ta almacena e awa 
cu e conexionnan necesario 
pa un bon ruta di acceso. E 
sistema di suministro di awa 
mester tin un sistema di tran- 
sito hermetico sin ningun lik. 


Ta for di aña 2021 a bira 
mandatorio pa e Agricultor y 
Criado sigui anualmente un 
“Programa di Certificacion di 
Calidad” conoci como GAP 
(Bon Practica pa Agricultura) 
y permiti inspectornan auto- 
risa di Santa Rosa (DLVV), 
Departamento di Higiena 
(DVG) y/of WEB Aruba 
N.V. tin acceso na su insta- 
lacionnan pa controla higi- 
ena, registro di informacion 
di produccion of pa tuma 
muestranan di awa. 


E cliente mester ta registra 
na DLVV/Departamento di 
Agricultura, Cria y Pesca, 
Santa Rosa. Na momento 
cu registra como Agricultor 
of Criado e persona mester 
presenta copia di su contract 
di huur di tereno of titulo 
di propiedad hunto cu un 
identificacion valido y firma 
un, hunto cu un declaracion 
di cooperacion cu DLVV to- 
cante presentacion di infor- 
macion y cifranan di produc- 
cion mensual di su proyecto 
di Agricultura, Horticultura 
of Cria di Bestia. 


Pronto lo bay tuma contacto 
cu esnan cu ya caba ta regis- 
tra aki na Santa Rosa pa un 
carnet oficial cu ta bay sirbi 
como prueba di registro na 
DLVV. Riba e carnet aki lo 
aparece bo potret y bo infor- 
macionnan. 


Santa Rosa, lo mester ricibi 


mensualmente cada 15 di 
luna un “Informe di produc- 
cion” di e cliente. 


Den caso cu departamento 
concerni cu infrastructura 
retira un tereno di huur for 
di un persona cu no ta prac- 
tica agricultura of criansa di 
bestia, e cliente ta rekeri pa 
informa DLVV di esaki di 
inmediato, cual ta haci cu e 
cliente no lo tin derecho mas 
pa e tarifa special pa Agricul- 
tura of Cria di Bestia. Tambe 
den caso cu tin un cambio di 
tereno, DLVV y WEB Aruba 
N.V. tin cu ricibi notificacion 
via di un carta of e-mail na 
info@santarosa.aw. 


Si un cliente no cumpli of no 
cumpli suficientemente cu 
un of mas di e reglanan ariba 
menciona, e no ta yega na 
remarca pa aplica pa e tarifa 
special pa Agricultura, Hor- 
ticultura of Cria di Bestia y 
e acuerdo ta keda termina pa 
Pais Aruba. (Departamento 
di Agricultura, Cria y Pesca, 
Santa Rosa (DLVV) lo noti- 
fica WEB Aruba N.V. inme- 
diatamente di e terminacion 
di e acuerdo aki. 


Pa mas informacion por tuma 
contacto cu Departamento 
di Agricultura, Cria y Pesca 
(Santa Rosa) via tel.: 585- 
8102 of via info@santarosa. 
aw. 

Liefde Is Onze Kracht 
Altijd! 
“Lioka” 


Dios bo ta creador di 
hende y di tur cos. Bo ta 
doño di bida, bo ta duna 
nos fortalesa. 


Famia Winterdal y 
Tempelaars ta anuncia 
e transicion di nos ser 
stima, 


Sra. Margarita Winterdal Ras 
Cariñosamente yama “Rita” of ‘Lioka” 
26-01-1945 - †18-07-2024 


Na nomber di Fermiliano “Frenk” Winterdal, 
Mirscha Winterdal, Nathalie, Najély y Jean-Paul 
Tempelaars, Adrianus “Buchi Ady” Maduro y 
famia. 


Rumanan: 
Maxima “ Minchi” y Paul Laio-jen y famia 
George Ras y Berkis Almonte y famia 
Grecelda “Grace” Ras y famia 
Nicasio “Nick” Ras y famia 


Subrino y subrinanan cerca: 
Sue-Ann y Sue-Lan Liao-jen y famia, Benjamin 
Wefer y famia, Eric Maduro 


Tanta y omonan: 
Catharina Hernandez y famia, Paulus Rasmijn 
y famia, Anna Panneflek y famia, Maria Luisa y 
Federico Angela y famia 


Cuñanan y swanan: 
Marichi y Frans van Vught, Adriana Maduro- 
Winterdal y famia, Feliciano “Vito” Winterdal 
y famia, Ramoncito Winterdal y famia, †Jacobo 
Winterdal y famia, †Djossy Winterdal y famia, 
†Luciano Winterdal y famia, †Ambrosio 
Winterdal y famia, †Mario Winterdal y famia. 


Amiganan di ex-Aruba Caribbean Hotel: 
Betty Canhigh y Norine Wolff 


Colleganan di APG, padvindsters di Theresia 
Groep, Fraters y Sorors di Aruba Chapter 
AMORC. Subrino y subrinan, bisiñanan y 
demas famia Farro, Rasmijn, Ras, Panneflek, 
Angela, Hernandez, Wefer, Tempelaars, Wouter, 
Van de Linden, Geerman, Everon, Thodé, 
Vrolijk,Thiel. 


Ta invita tur famia, amigo, conocirnan y 
bisiñanan pa e acto di entiero cual lo tuma 
lugar na Misa Santa Theresita na San Nicolas. 
Diamars mainta dia 23 Juli, 2024 di 9:00a.m.- 
11:00 a.m. Despues di misa nos defunto stima lo 
wordo crema den seno familiar. 
Nos ta pidi pa bisti colornan alegre. 


Nos disculpa si den nos tristeza nos por a lubida 
algun familiar of amigo. 


“Señor ta mi wardador, mi’n 
tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 
Francisco Kelly 
Mihor conoci como: “Fanky” 
*27-03-1935 - †18-07-2024 


Acto di entiero lo wordo anuncia despues. 


“Señor ta mi wardador, 
mi’n tin falta di nada 
Den cunucu di yerba 
berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia 
fayecimento di: 
Khloë Alexandra Heronimo 
Cariñosamente yama: “Koko” 
*12-12-2007 - †19-07-2024 


Acto di entiero lo wordo anuncia despues. 


"Dios ta amor... y amor ta 
Dios, maske mi no ta na e 
mundo aki, tur dia lo mi 
ta banda 
di boso Curazon, mi por 
stens di loke Señor ta 
hasi" 
Salmo 33 


Ta anuncia fayecimento 
di: 


Palmira de Cuba 
*06-05-1939 - †20-07-2024 


Acto di despedida lo wordo anuncia despues 


“Señor ta mi 
wardador, mi’n tin 
falta di nada. 
Den cunucu di 
yerba berde e ta 
ponemi sosega. 
E ta hibami na awa 
trankil, 
pa mi bolbe haña 
forsa”. 
Salmo: 23 


Cu dolor na nos curason, nos ta anuncio 
fayecimento di nos ser stima: 


Sue-Laine Mary-Anne 
Luciënne Tromp-Henriquez 
cariñosamente yama “Sully” 
*09-05-1996 - †20-07-2024 


Acto di entiero lo wordo anuncia despues 


A recauda casi 50 miyon 
dollar for di momento 
cu Biden a retira su 
candidatura 


(El Universal) – Decision di e presidente 
Mericano, Joe Biden, ta retira for di elecci- 
on, a haya un efecto inmediato den e dona- 
cionnan na e campaña, cu den ultimo oranan 
a aumenta. 


Di acuerdo cu plataforma di donacion ActBlue, 
den cinco ora despues cu Biden a bisa cu no ta bay 
ta candidato presidencial democrata y a apoya su 
vice-presidente, Kamala Harris, a recauda 27.5 mi- 
yon dollar di donacionnan chikito. Poco despues e 
cifra a subi na 46 miyon, “esaki ta e mayor dia di 
recaudacion di fondonan di ciclo 2024,” ActBlue a 
señala. 
Di acuerdo cu fuentenan cercano na e campaña, 
donantenan cu a yuda Harris durante su lucha den 
eleccion primario na 2020 y su campaña den Sena- 
do na 2016 a mobilisa hopi lihe despues di e anun- 
cio di Biden den cual e ta bay busca e candidatura. 
Un di e recaudado di fondonan principal di e par- 
tido cu a declara cu ta dispuesto pa yuda Harris, 
ta Marx Lasry, veterano ehecutivo di Wall Street. 
E campaña “Biden for President” a presenta na 
Comision Federal Electoral e documentacion nec- 
esario pa cambia e nomber pa esun di “Harris for 
President” 

Inglatera: 
Plan anula pa manda migrante Ruanda ta un “desperdicio sorprendente” 
di 904 miyon dollar den fondo publico 


(AP)—Un plan anula pa 
ex-prome minister Bri- 
tanico Rishi Sunak pa 
manda algun migrante 
riba un biahe one-way pa 
Ruanda tabata e “desper- 
dicio mas sorprendente 
di placa di pueblo cu mi a 
mira,” segun un secretaria 
Britanico a bisa dialuna 
mientras el a calcula e cos- 
to di 904 miyon dollar den 
fondo publico. 


E sucesor di Sunak, Keir 
Starmer, a stroba e plan con- 
troversial ora su gobierno 
a bin den poder e luna aki. 
Sunak a haci “stop e boto” 
un politica clave mientras su 
gobierno conservativo a lu- 
cha pa controla e entrada di 
buscadonan di asilo via e Ca- 
nal Ingles for di Francia, pero 
su plannan a ser stroba pa de- 
safionan legal y a ser critica 
ampliamente pa gruponan di 
derecho humano. 


Home Secretary Yvette Coo- 


per a bisa cu e costonan di e 
plannan fracasa a inclui mas 
cu 375 miyon dollar den pago 
pa Ruanda, ademas di “vue- 
lonan cu nunca a sali, dete- 
niendo centenares di hende 
y despues liberando nan y 
pagando pa mas cu un mil 
sirbidonan civil pa traha riba 
e skema.” 


E gobierno di Ruanda a bisa 
cu e no tabata obliga pa reem- 
bolsa e placa. 


“E gobierno anterior a plania 
pa gasta mas cu 12.9 miyon 
dollar di placa publico riba e 
skema, pero no a conta parla- 
mento esey,” segun Cooper a 
conta e legisladornan. 


E secretaria a bisa cu e can- 
tidad halto di crusadanan 
riesgoso lo probablemente 
persisti 
den 
verano, 
ora 
condicionnan climatico ta 
mas faborable. Tambe el a 


reconoce cu mester haci 
mas pa aborda traficacion di 
hende, pero no a duna mas 
detaye. 


Cifranan oficial a mustra cu 
casi 1,500 migrante a yega 
den Reino Uni riba botonan 
chikito den e Canal Ingles 
durante e ultimo siman so. E 
warda costa Frances a bisa cu 
dos hende a muri entre op- 
eracionnan di rescate for di e 
costa norte Frances. 


E plan di Sunak tabata diseña 
pa adresa e cantidad creciente 
di migrante rond mundo— 
yegando un peak di 46,000 
na 2022—cu a crusa e canal. 
Mayoria hende cu a yega via 
e ruta aki ta aplica pa asilo, y 
den pasado hopi a hay’e. E 
gobierno conservativo a ar- 
gumenta cu e migrantenan 
aki no mester ser trata como 
refugiadonan pasobra nan no 
ta declara asilo den un otro 
pais sigur cu nan a yega na dje 
prome. 


Reino Uni a yega na un trato 
cu Ruanda na 2022 pa manda 
migrante cu a yega den Reino 
Uni den boto pa e pais Afri- 
cano, unda nan declaracion 
pa asilo lo ser procesa y, si exi- 
toso, nan lo keda eynan. 


E plan a ser desafia den cor- 
tenan Britanico, y ningun 
vuelo pa Ruanda a sali bao di 
e iniciativa aki. Cooper a bisa 
cu solamente cuatro hende 
a ser transferi pa Ruanda—y 
nan a haci esaki boluntari- 
amente. 


E corte supremo Britanico a 
dicidi na november cu e po- 
litica no tabata husto pasobra 
Ruanda no ta un pais sigur 
unda migrante por bay, cu 
cinco husticia bisando unani- 
mamente cu “e transferencia 
di buscadonan di asilo pa Ru- 
anda por pone nan den riesgo 
di mal trato” pasobra nan por 
ser manda back na nan cas di 
unda nan a huy. 


Union Europeo ta poniendo presion nobo riba Orbán tocante su 
biahenan pa Rusia 


(AP)—Hungria no lo ta 
permiti pa organisa un re- 
union strategico di Union 
Europeo otro luna pa via 
di e biahenan pa Moscu 
y Beijing e luna aki cu e 
prome minister di e pais a 
yama “misionnan di paz”, 
diseña pa negocia un fin 
na e guera den Ucrania, 
cual partnernan di UE ta 
considera como socavan- 
do nan apoyo pa Kyiv. 


“Nos mester manda un se- 
ñal, hasta si e ta solamente un 
señal simbolico,” segun hefe 
di asunto den exterior di UE 
Josep Borrell a bisa dialuna 
na Bruselas, splicando pakico 
el a dicidi cu e reunionnan 
di ministernan di defensa y 
asunto den exterior lo tuma 
luga na Bruselas en bes di 
Budapest. 


Actualmente Hungria tin e 
presidencia di UE, y pa mo- 
tibo aki a anticipa di organisa 
e reunion anual conoci como 
e Gymnich fin di augustus. E 
reunion aki mester tuma luga 
awo den e capital di UE na 
september, Borrell a anuncia. 


Ta parce cu Orbán tin e rela- 
cion mas cercano cu Rusia 
dentro di e UE y ta mayor- 
mente politicamente isola 


den su posicion riba e guera 
na Ucrania. Su gobierno a 
blokia sancion riba Moscu y 
ayudo militar pa Kyiv cu a ser 
acorda pa tur otro partner. 


Pero cu a anuncia e decision, 
minister di asunto den exte- 
rior Hungaro Péter Szijjártó 
a bisa cu e idea di move e 
reunion for di Budapest pa 
Bruselas tabata un caso di 
“represalia fantastico.” Szi- 
jjártó a critica loke el a yama 


un “serie di atake burlante” 
riba e reunionnan recien di 
Orbán cu presidente Ruso 
Vladimir Putin y presidente 
Chines Xi Jingping. 


Solamente e minister di 
asunto den exterior di Slo- 
vakia a ofrece apoyo verbal- 
mente pa e “misionnan di 
paz” di Hungria, manera el 
a nota. Papiando prome cu e 
anuncio di Borrell, Szijjártó a 
señala cu asina mes e lo asisti 


si e reunion ser relocalisa pa 
Bruselas. 


Borrell a bisa dialuna cu 
mientras condenacion di e 
comportacion di Hungria ta- 
bata amplio. E otro estadonan 
miembro di UE ta dividi 
entre esnan cu kier asisti na 
Budapest y esnan cu no kier. 
Ultimamente el a bisa cu e 
tabata den su poder pa dicidi. 


E nacionalista Orbán a spanta 


su ekivalentenan di UE cu e 
aparencia cu e ta papiando pa 
e aliansa di 17 miembro du- 
rante su reunionnan cu Pu- 
tin y Xi. Orbán a bisa cu e ta 
buscando e caminda mas lihe 
pa paz na Ucrania y ta pinta 
su mes di ta posiciona unica- 
mente pa comunica cu am- 
bos partido den guera. 


Otro lidernan a insisti cu Or- 
bán no tabata representando 
nan na e reunionnan, y como 
respuesta, algun nacion den 
UE como tambe e Comision 
Europeo a bisa cu nan top 
oficial lo boicotia reunionnan 
informal di UE organisa pa 
Hungria y manda sirbidonan 
civil den nan luga. 


Hungria a tuma over e rol di 
lider di seis luna dia 1 di juli, 
y desde e tempo ey Orbán a 
bishita Ucrania, Rusia, Azer- 
baijan, China y Merca riba 
un tour mundial cu el a yama 
“misionnan di paz” diseña pa 
negocia un fin di e guera en- 
tre Rusia y Ucrania. E criti- 
conan di Orbán ta acus’e di 
actua contra e unidad y in- 
teres di UE y NATO, di cual 
Hungria ta un miembro, y di 
persigui un strategia di pacifi- 
cacion cu Rusia a pesar di su 
invasion riba Ucrania. 

Israel ta duna orden pa evacua parti di zona humanitario na Gaza 
Mas di 39,000 Palestino a muri 


(AP) – Ehercito Israeli 
ayera dialuna a ordena 
evacuacion di parti di un 
area na Franha di Gaza cu 
a ser destina como zona 
humanitario y a anuncia 
cu tabatin plania cuminsa 
un operacion contra mili- 
cianonan di Hamas. 


E orden a provoca un exodo 
nobo di Palestinonan, hopi 
di cual recientemente a bay 
busca refugio eynan den ul- 
timo siman. 


Miles di Palestino, hopi di 
nan cu tas y acompaña di 
muchanan, tabata cana na e 
camindanan yen di stof cu 
un sol hopi fuerte. Autonan 
kibra cu nan pertenencianan 
mara tabata maniobra entre 
edificionan destrui pa atak- 
enan Israeli anterior. Hopi 
Palestino a bay busca segu- 
ridad durante e atake aereo y 


terestre Israeli. 


“Nos no sa unda pa cana,” 
Kholoud Al Dadas a bisa 
mientras e tabata brasa su yi- 
unan. “Esaki ta di shete biaha 
cu nos tin cu bay. Mientras 
nos tabata drumi na nos cas, 
nan a cuminsa tira y bombar- 
dia nos for di tur caminda.” 


Como refleho di e reduccion 
di espacio pa Palestinonan, 
e orden nobo di evacuacion 
ta reduci den 10 kilometer 


cuadra e “zona humanitario” 
di 60 kilometer cuadra cu Is- 
rael a bin bisando na Palesti- 
nonan pa huy y asina scapa di 
e ofensiva. 


E parti mayor di e zona nobo 
di evacuacion ta compronde 
partinan di e ciudad di Khan 
Yunis, cu ya caba na mei ta- 
batin basta hende cu tabata 
huy di atakenan di trupanan 
Israeli na Rafah. Te awor no 
ta conoci e number di per- 
sonanan cu ta den e zona di 


evacuacion, di acuerdo cu 
funcionarionan di ONU. 


Ayera dialuna, un serie di 
atakenan aereo Israeli a cay 
cerca di Khan Yunis lagando 
atras por lo menos 70 perso- 
na morto, segun Ministerio 
di Salud di Gaza, basa den ci- 
franan di Hospital Nasser cu 
a informa. Un video di The 


Associated Press a mustra un 
nubia riba e ciudad despues 
di un explosion. Otro atake 
a ser registra dilanti hospital 
Al-Aqsa na ciudad di Deir- 
Al-Balah—ubica na centro di 
e pais—na unda hopi hende 
tabata biba den tentnan insta- 
la den cayanan e cual a mata 
1 persona y 3 a keda herido. 


Miles na Ucrania ta asisti 
na entiero di ex legislador 
y critico di Rusia cu a ser 
asesina na Lviv 


(AP)—Varios miles hende 
di luto a asisti na e entiero 
dialuna den e ciudad di 
Lviv na Ucrania pa un ex- 
legislador miho conoci pa 
su campaña pa promove e 
lenguahe Ucraniano cu a 
ser tira morto riba caya pa 
un agresor no conoci. 


Iryna Farion, 60, a ser asesina 
siman pasa diabierna y a muri 
despues den un hospital. Un 
buskeda actualmente ta na 
caminda pa su asesino, ken a 
huy for di e sitio. Oficialnan 
Ucraniano 
a 
bisa 
cu 
actualmente ta conduciendo 
un investigacion y cu e atake 
ta ser trata como un asesinato. 


Su 
yiu 
muhe 
Sofia 
Semchyshyn a comenta riba 
su asesinato. “Nan a mat’e 
cerca di cas den dia.” 


Farion a sirbi como un 


miembro di e parlamento 
Ucraniano 
entre 
2012 
y 2014, y tabata conoci 
miho pa su campañanan pa 
promove e uso di e lenguahe 
Ucraniano, 
urgiendo 
cu 
oficialnan 
Ucraniano 
no 
mester papia Ruso. El a 
critica miembronan di e 
regimen Azov di Ucrania cu 
ta papia Ruso y cu a defende 
e ciudad di Mariupol den e 
prome dianan di e invasion 
riba Ucrania. 


Residente 
di 
Lviv 
Olha 
Arden, 64, a gaba Farion. 
“Pa mi, e tabata un patriota, 
un nacionalista y e tabata 
nos luchador pa e lenguahe 
Ucraniano, e luchador mas 
fuerte,” el a bisa. “Pa 32 aña 
el a bringa pa e lenguahe 
Ucraniano. Nos ta respet’e 
y honr’e. Nos lo record’e 
despues di su morto.” 


